Donostia Zinemaldia :: Sleep Dealer\nSleep Dealer etorkizunean giroturiko filma da. Etorkizun horretan mugak itxita daude eta langileek sare informatiko global batera konektatzen dituzte beren nerbio-sistemak, haren bitartez beren lana egiten duten robotak kontrolatzeko. Memo Cruz gurasoekin bizi da Santa Ana del Ríon, hautsez beteriko Oaxacako leku urrun batean. Teknologia maite du eta haren ametsa herria utzi eta iparraldeko hiri handietan dauden goi-teknologiako enpresa batean lana lortzea da. Berak eginiko irrati baten bitartez, nahi gabe, komunikazio batzuk atzemango ditu eta susmagarri bilakatuko da. Urrutiko kontrolaren bitartez bonbardatu egingo dute Memoren etxea eta alde egin beharko du. Tijuanarako bidean Memok Luz ezagutuko du, mundua aldatu nahi duen kazetaria; elkarrekin teknologia gaindituko duen lotura ezartzen saiatuko dira.\nAlex Rivera 1973an jaio zen Ameriketako Estatu Batuetan, baina perutar jatorria du. Multimedia artista eta zinema zuzendaria da, eta gaur egun New Yorken bizi da. Egileren filmografiak Papapapá (1995), Why Cybraceros? (1997) eta The Sixth Section (2003) film labur dokumentalak biltzen ditu. Sleep Dealer da bere lehenengo film luzea; Sundancen estreinatu zuten eta bertan, Alfred P. Sloan saria eta gidoilari onenaren Waldo Salt saria jaso zituen. Halaber, 2008ko Berlinaleko Panorama atalean aurkeztu eta Amnistia Internazionalaren saria jaso zuen.\nLuis Fernando Peña, Leonor Varela, Jacob Vargas, Tenoch Huerta, Metztli Adamina


Ohar legala - Bertso-ipuin bat zuretzat\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA\nKatalina Eleizegi 17, 2.A\n+ 34 644 357 368\na) Zerbitzuaren hornitzailea den aldetik, HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-ren betebeharrak dira webguneak eskainitako zerbitzuak ematea, erabiltzailearekin izandako komunikazioen konfidentzialtasuna bermatzea eta egon daitezkeen erreklamazioei erantzutea.\nb) Zerbitzuak mantentzeko, konpontzeko, eguneratzeko edo hobetzeko lanak eginez gero, HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k webgune honen irisgarritasuna aldi baterako eteteko eskubidea dauka, aldez aurretik jakinarazi beharrik gabe, eta baita ere zerbitzuak emateko edo eteteko. Dena dela, erabiltzaileei jakinarazten saiatu beharko da, egoerak ahalbidetzen badu betiere.\nc) HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k ez ditu eskainitako informazioa edo zerbitzuak zuzenean edo zeharka bermatzen, aplikaziozko legeen arabera eman behar diren edo sozietate honen eta erabiltzailearen arteko akordioan esplizituki deskribatzen diren bermeak salbu.\nd) HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k ez du hirugarrenek emandako edukirik bermatzen, ezta emandako informazioa egiazkoa, fidagarria, zehatza eta beste erabiltzaileek edo pertsonek erabil dezaten egokia edo komenigarria denik ere.\ne) Webgune honen gaineko jabetza intelektualaren eskubideak HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-ri dagozkio. Kopiak egiteko, banatzeko, jendaurrean jakinarazteko eta aldatzeko eskubideak aipatutako konpainiari dagozkio soilik.\nErabiltzaileak webgune honen zerbitzuak zilegi erabili behar ditu une oro, indarreko legea betez, eta HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-ren edo hirugarrenen jabetza intelektualaren eskubideak errespetatuko ditu.\nIldo horretatik, erabiltzaileak bermatzen du webgune honen bitartez aurrera eramaten dituen jarduerak legeari, moralari, ordena publikoari eta ohitura onei egokituko zaizkiola, eta ez direla inolaz ere iraingarriak izango HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-ren izen onerako eta irudi komertzialerako edo webgunearen beste erabiltzaileentzat edo hirugarrenentzat.\nErabiltzaileak ez du HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k haren eskura jarritako zerbitzuen bitartez edukiak kalte edo alda ditzakeen jarduerarik burutuko, eta ez du webgunearen funtzionamendu ona oztopatuko, hots, ez du arazo teknikorik eragingo, ez du birus informatikoak eraman ditzaketen edo webgunea osorik edo partzialki kalte, eragotz edo eten dezakeen elementurik transferituko eta ez du beste erabiltzaileen helbide elektronikoan esku hartuko edo aldaketarik eragingo.\nErabiltzaileak dauka sartutako datuak egiazkoak izatearen gaineko erantzukizun osoa, eta, beraz, emandako datuak egiazkoak edo zehatzak ez badira, HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k webgunera sarbidea debekatzeko eskubidea dauka.\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k ez du bermatzen webgune hau eta bertako zerbitzuak eskuragarri egongo direnik, ezta funtzionamenduan jarraituko dutenik ere.\nEdonola ere, HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k ahalegin guztiak egingo ditu webgunea eskuragarri mantentzeko.\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k datu pertsonalen pribatutasun-sistemak jartzen ditu erabiltzaileen eskura, hirugarrenek baimenik gabe eskura ditzatela galarazteko.\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k segurtasun teknikoko eta antolamenduko neurri guztiak ezarri ditu erabiltzaileak emandako datu pertsonalen osotasuna, konfidentzialtasuna eta eskuragarritasuna bermatzeko.\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k arlo horretan segurtasuna bermatzeko segurtasun-neurri egokiak ezarri baditu ere, ezin du kontrolatu, ezta bermatu ere, erabiltzailearen sistema informatikoan (softwarea eta hardwarea) edo bertan gordetako agiri elektronikoetan eta fitxategietan aldaketak eragin ditzakeen birusik eta beste elementurik ez dagoela webgune honen edukietan.\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k ez dauka kalteen gaineko erantzukizunik, edukietan egon daitezkeen birusek sistema informatikoan, agiri elektronikoetan, fitxategietan, etab. eragin ditzaketen aldaketengatik.\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k ez dauka erabiltzaileek webguneari eta horren zerbitzuei eta edukiei emandako erabilera kontrolatzeko obligaziorik. Bereziki, sozietate honek ez du bermatzen erabiltzaileek webgunea, bertako zerbitzuak eta edukiak zehaztapen eta baldintza orokorrak, eta, hala badagokio, aplikaziozko baldintza partikularrak betez erabiliko dituztenik, ezta modu arduratsuan eta burutsuan jardungo direnik ere.\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k ez dauka erabiltzaileen nortasuna eta haiek beste erabiltzaileei emandako datuen egiatasuna, iraunaldia, zehaztasuna eta/edo benetakotasuna egiaztatzeko obligaziorik, eta ez ditu egiaztatzen.\nWebguneko edukien gaineko eskubide guztiak HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-renak dira, edukiak hornitzeko kontratua sinatu duten eta jabetza intelektualaren eta industrialaren nazioko eta nazioarteko arauek babesten dituzten enpresenak izan ezik.\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-ren diseinua, irudiak, mapak, grafikoak, markak, errotuluak, zeinu bereizgarriak edo logotipoak, eta webgunearen frameak, bannerrak, softwarea eta iturburuak, xedea, etab. HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-renak dira, eta, legez, hark baino ez du horiek ustiatzeko eskubidea.\nWebgune honetan agertzen diren beste grafiko edo diseinuen kasuan, HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-ren kolaboratzaile diren beste enpresenak diren heinean, baldintza berdinak aplikatuko zaizkie, kontrakoa adostu ez bada behintzat.\nHILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-k webgunearen edukiak zainduko ditu, ez dezaten izaera pornografikorik, xenofoborik, diskriminatzailerik, arrazistarik eta iraingarririk izan eta ez dezaten indarkeria sustatu. Halaber, erabiltzaileari kalte egin diezaiokeen edozein egoera saihesten saiatuko da.\nErabilerarako eta nabigaziorako zehaztapen eta baldintza hauek eta erabiltzailearen eta HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-ren arteko harremanak legedia espainiarraren arabera arautuko dira.\nBaldintza hauetatik edo bertako edukietatik eta erabiltzailearen eta HILARGI ELKARTEA – HERIOTZAREN INGURUKO EZAGUTZA ZABALTZEKO ELKARTEA-ren arteko harremanetatik eratorritako edozein auzitarako, alderdiek men egiten diete legez dagozkien auzitegiei eta epaitegiei.


Antzerkigintzan eta diskogintzan euskerazko lanak nagusi dira - bizkaie.biz\nBizkaie! 2017-10-09 09:41 Euskerea berbagai\nEuskal Autonomia Erkidegoko produkzino kulturalaren azterlana egin dau Kulturearen Euskal Behatokiak.\nEz Dok Hiru bikoteak euskeraz egiten dau antzerkia | Ikusi handiago | Argazki originala\nEusko Jaurlaritzearen agindupeko Kulturearen Euskal Behatokiak egunotan argitaratu ditu Arte eta Kultura Industriak azterlanaren datuak, 629 eragileren informazinoa kontuan hartuta. Estadistika hau urte birik behin egiten da eta Euskal Autonomia Erkidegoko kultura eskaintzea dinamizetan daben eragile pribadu zein publikoen informazinoa eskaintzen dau.\nTxosten horren arabera, Euskal Autonomia Erkidegoko sare kulturala suspertzen hasi dala sumatzen da, aurreko neurketeagaz alderatuta: Diru-sarreren eta gastuen balantzea positiboa da eta enpleguak gora egin dau. Ikerketeak, era berean, euskerearen pisua aztertu dau eta datu positiboak emon ditu sektorearen alor batzuetan: diskoetxeek, ikus-entzunezko produktoreek, antzerkigintzakoek eta argitaletxeek produziduten dabenaren % 50 baino gehiago euskeraz da.\nHortaz, euskereak gero eta leku zabalagoa hartzen dau kulturearen alorrean. Azterlanaren arabera, antzerkigintzan eta musikan plazaratzen diran produkzinoen % 70 baino gehiago euskeraz dira (% 72,6 eta % 80,5, hurranez hurran, zehatz esanda). Beste sektore batzuetan be, euskereak lekua hartu dau: Ikus-entzunezko produkzinoaren erdia da, EiTB kontuan hartu ezkero; eta argitalpenetan be, % 51,4 da proportzinoa. Programazio eszenikoari jagokonez, EAEn programatutako hamar ikuskizunetatik lau euskeraz dira.\nBestelako faktore batzuk be aztertu ditu Kulturearen Euskal Behatokiak, berbarako, emakumezkoek arteetako eta kultura-industrietako enpleguen atalean % 47ko pisua dabe, baina zuzendaritza-postuetan % 40 baino gitxiago dira andrazkoak.\nEgoerea lurralde historikoen arabera aztertu ezkero, agenteen kontzentrazinoa atzemoten da Bizkaian, baita haren pisu ekonomikoarena eta enplegu arlokoarena be. Dana dala, lurralde bakotxaren pisu demografikoa kontuan hartu ezkero, datuak bestelakoak dira, kultura-sarearen bataz besteko ratioa handiagoa dalako Gipuzkoan (35,5 mila biztanleko), Bizkaian (26,5) eta Araban (23,3) baino.\nIrakurri txosten osoa, hemen.\n'Euskerea Munduan' programea beregan hartu dau Etxeparek\nElebide-Hizkuntza Eskubideak Bermatzeko Zerbitzuak 346 gorabehera erregistrau zituan\n21. Korrikaren iragarkian parte hartzeko deia egin dau AEK-k\n40.000 lagun XVII. Euskal Eskola Publikoan\nEusko Legebiltzarrak Euskaraldiaren hamaikakoa aurkeztu dau\nMerkataritzan eta ostalaritzan euskerea indartuko dau UEMAk\nRAE, Euskaltzaindiaren Mendeurreneko Ohorezko Patronatuan\nEuskaltzaindiaren inguruko tesi bat saritu dau EHUk\n2018ko Bai Euskarari Sariak Talleres Mitxelena, Fideslan, Jon Garaño eta Aitor Arregirentzat\nAlgortako Dendak eta Getxo Enpresak Euskerearen Laguna hitzarmena sinatu dabe\nEuskerazko ikasketak bultzatzeko 'Nahi dudalako' kanpainako saria emon dabe\nHamarkada baten 337 entidadek eskuratu dabe Bikain ziurtagiria


Pamplonaescultura / IruñaKulturada - HIRU HARI HORI. Sandra Arróniz, Maitane Azparren eta Beruta\nHIRU HARI HORI. SANDRA ARRÓNIZ, MAITANE AZPARREN ETA BERUTA\nAsteartetik ostiralera: 18:30–21:00. Larunbatetan: 12:00–14:00 eta 18:30–21:00. Igande eta jaiegunetan: 12:00–14:00.\nEguberri: Ireki: astelehenak: abenduak 23 eta 30; igandeak: abenduak 22 eta 29, eta urtarrilak 5. Itxita: abenduak 24, 25 eta 31, eta urtarrilak 1 eta 6.\nZiudadelako labeak hartuko du HIRU HARI HORI Sandra Arróniz, Maitane Azparren eta Beruta artistaren erakusketa, abenduaren 20etik otsailaren 16ra. Denborari ezin zaio puntada bat baino eman. Hiru Hari Hori hiru artistaren elkarketaren fruitua da, eta hirurek adierazpen-kode bera daukate: orratza. Sandra Arrónizek, Maitane Azparrenek eta Berutak ehungintzaren mintzaira ezberdinak aztertzen dituzte proposamen honetan norberaren ikuspuntutik abiatuta. Denboraren hastapena dago, eta amaiera, berriz ere hastapen bati ekiten diona. Puntadatik puntadara, brodatuek, trokelatuek, korapiloek, mugimendu errepikakor eta pausatuez, denbora bakarra eta errepikaezina sortzen dute, edo ez.\nDenbora azeleratu eta desazeleratu egiten da, erritukoa den toki honetan, non bat egiten baitute orainak, iraganak eta geroak. Tanta-jarioak zedarritzen du erritmoa. Energia-zurrunbiloak espazioaren zirkulartasuna indartzen du. Erdigune horren inguruan norberaren hiru denbora-lerro ageri dira. Hiru nornek patuaren tapizak ehuntzen zituzten, pertsonen bizitza irunez, hariaren luzera zenbatekoa den eta hala. Hiru denbora, hiru norna, hiru hari, ardazkaturik, geroan multzo bakarra osatu arte.\nArgia ia osorik xurgatzen duen masa beltz bat. Pertz bat, sagar bat, zulo beltz bat, orakulu bat, nahien putzu bat, putzu poliedriko bat ezin konta ahala aurpegiz. Bizitza duen sakontasun beltz bat. Urak zedarritzen du denbora. Tantak gure denbora-lerroetatik ari dira osatzen putzua, gure existentziaren ondorio dira. Sei eskuz sortutako ehun-pieza bakarra, tolesduren bidezko esperientzia komun murgilgarrian. Elkarlana bizitza-iturri gisara.\nIRAGAN ORAINERA EKARRIA\n“Argazkigintzak oraina bakarrik irudikatzen ahal du. Behin argazkia eginda, iragan bihurtzen da” Iragana eta oraina bat eginda. Denbora ez baita batzuetan lineala. Nola egin argazkirik oraindik existitzen ez denari?\n677 zentimetro orainenak; 401 korapilo ohartuta; 4560 segundo jarraiak; 113 distrakzio. Denbora neurtzeko eta oraina irudikatzeko zenbait modu. (Time-Specific seriea. Orain ohartuen ariketa I)\nSandra Arróniz Lacunza diziplina anitzeko artista kontzeptuala da. Gorputza da bere jardunaren ardatz nagusia, orainean zein utzitako zantzuan, hau da, jantzietan. Jantziak abiapuntu dituen haren jardunak eta ikerketak xede ditu gorputzaren luzapenak, ingurunearekiko harremana, itxuraldaketa inplizitua, edo berariazko une edo sentsazio baten emaitza dira. Artistaren lanak erakusgai egon dira Ingalaterra, Alemania, Sri Lanka, Errusia, Bilbo eta Iruñean.\nGas-maskara bat, totem bat, brodatuak, kolore arrosa, horra pieza honetan erabilitako elementuak, bide ematen dutenak dualtasuna erakusteko babesten gaituenaren eta aldi berean etsai zaigun horren artean. Eta ezaugarri hori gugandik hurbilen ditugun lagunengan dago ederki ordezkatua.\nObra zirkulu kutun hori sortzen duen totemaren pertsonifikazioa da. Multzo babesgarri bat, pertsona toxikoen kontrakoa, aire kutsatuaren kontrakoa, zeinen, haatik, babesleak ere partaide izan daitezkeen. Hala eta guztiz ere, ezin naiz maskara horretatik askatu, babesle horiek beti baitaude nire gogoan, eta maskararen baitan arnastu dezakedan arren, egia esan arnasketa hori larri bilakatzen da. Pertsona horietako bakoitzak hautatu du nola nahi duen irudikatu bere burua; hortaz, brodatuen egikera prozesu introspektiboa izan da, eta horrek bidea eman dit horietako bakoitzarengana ditudan sentimenduekin eta bizipenekin hausnartu eta lotzeko, zeinak iraganetik eta, oraingoz, orainera bitarte luzatzen baitira.\nEzkontza-arreoa prestatzeak denbora bat eskatzen zuen, eta tarte horretan arbaso emeek gidatzen zuten emaztegaia. Zeregin horretan ari zirela, puntada bakoitza marrazten zihoan bikotearen inizialak, betiko iraunen omen zuen elkarketa hartarako, hori baitzen familietan erroturik zegoen ustea, gaur egun hotz-hotzean pentsatuta eromena lirudikeena. Eta hala izan da, puntada-orban batek agerian jarri du arinkeria hori. Puntada desbrodatuek lagun egiten diote lentejuelen distirak nabarmendutako monogramari, lentejuelek agerian utzita nire vedette-iragana eta indartuta obra honetan betetzen dudan rol nagusia. Ahantzitako hari-zuntz batzuk ditugu albo batera baztertu eta iraganaren parte diren inizial haien zantzu.\nMaitane Azparren artista plastikoaren lanak paperaren erabilera, eskalen desitxuratzea eta kolorerik eza ditu ezaugarritzat, eta giro etereoak lortzen saiatzen da haiekin, naturaren xehetasun txikienak jomuga hartuta. Oraingo honetan, erabateko aldaketa dakarkigu. Ehungintzako materialak eta teknikak erabilita, orain arte baliatutako teknikak baztertu gabe, obra zehatzagoa sortu du, non naturak bide ematen dien gizakiak ekoiztutako objektuei hura protagonista bilakatuta.\nDenbora, denborak, fantasia hutsak dira. Baina zenbait tokitara denborarekin baino ezin da iritsi.\nTeknikak: Joskintza, betetze-lana, modelaketa. Materialak: Parpailazko tokila, kordoia, denbora, kotoizko ehuna, feltroa, alezko apaingarriak, aparra, organza. Eta isiltasunera kondenaturik ohartu zen bere krotaloak pozoi oro baino ahaltsuagoak zirela. (Bertías 19:83)\nTeknikak: Brodatua, joskintza, betetze-lana, bilgarria, puntua. Materialak: Denbora, galbahea, artile-alpaka, denbora, haria, lihoa, sky, feltroa, orratza, artilea, bi buru-orratz, aparra, denbora, brodatuzko hariak, kotoi-ehuna, alezko apaingarriak, guata. 120 metro alpakak inguratzen dute zurezko galbahea. Sare metalikoak hitz brodatuen unibertso bat harrapatzen du; zuriak dira, bolia, perla… batzuk iluntasunean ere argitzen dira. Haiek, letrek, gidatuko gaituzte bide posibleen bila tipografia- eta puntada-dantzan. Gurpil hanpatuak zutitzera egiten du lotsarik gabe, irudi zuriari egiten uzten dio. Eta bolia. Eta perla. Eta hura, ilea urdindurik, aurrera doa, zerantz…\nBeruta, Berta Osés Suárez 1975eko urritik, artista eta diseinatzailea da, ehungintzaren arloan espezializatua. Oihalaren adierazpen-gaitasuna eta emozioei eragiteko ahalmena arakatzea, horra bere jardunaren jomuga. Eskultura eta argazkiak egiten ditu batez ere. Materialari eta teknikari dien begirunerik handienetik ekiten dio jardunari, horretan sormen-prozesua ia gidari bakarra duelarik. Bere esentzia barnekoenetik hurbiltzen da ehunera, materialaren nolakotasunak esanahi askotako dimentsio poliedriko batera hartaraturik. Haria ez galtzea espero du, eta, galduz gero, berriz ere aurkitzea.\nHiriartea, Iruñeko Kultura Garaikideko Zentroa – Ziudadela delakoak apiriletik abuztura izango ditu ikusgai tokiko zein nazioarteko artisten erakusketak ; aldi baterako erakusketa tematikoak Arte Garaikidearen Bildumako lanekin; eta artista, komisarioa eta herritarren arteko topaketak egingo dira, hainbat jardueraren bidez –pentsamenduko jardunaldiak, bisitaldi esperimentalak, bizipen-lantegiak, topaketak eta hitzaldiak, eskola-bisitaldiak, etab.–, betiere xede hartuta adierazpen artistikoen inguruko hausnarketari eta sorkuntzari bide ematea.\nAFRIKA BEHAR-BEHARREZKOA. Azaroak 8 – Urtarrilak 12. Mistoen Eraikina\nAMAIA GRACIA. Azaroak 15 – Urtarrilak 5. Bolborategia\nPAUL ALEXANDRE: LA LENTEUR. Azaroak 28 – Urtarrilak 19. Mistoen Eraikina\nHIRU HARI HORI. Abenduak 20 – Otsailak 16. Labea. Sandra Arróniz, Maitane Azparren y Beruta\nMIKEL BELASCOAIN. Abenduak 20 – Martxoak 29. Ziudadelako lorategiak\nBISITA KOMENTATUA. SANDRA ARRÓNIZ, MAITANE AZPARREN ETA BERUTA\nPUNTO DE CATÁSTROFE KOLEKTIBOA


Roberto Goyeneche - Wikipedia, entziklopedia askea.\nUrdinarrain (en) , 1926ko urtarrilaren 29a\nBuenos Aires, 1994ko abuztuaren 27a (68 urte)\nabeslaria, aktorea eta gitarra-jotzailea\nRoberto Emilio Goyeneche, euskal grafiaz Roberto Emilio Goienetxe (Saavedra, 1926ko urtarrilaren 29a - Buenos Aires, 1994ko abuztuaren 27a) argentinar tango abeslaria izan zen. Euskal jatorria zuen, Nafarroakoa hain zuzen ere. El Polaco ("Poloniarra") ezizenez ezaguna zen, ileoria eta meharra baitzen, garai hartako Argentinako poloniar emigrante ugariren antzera.\nRoberto Goyeneche eta Aníbal Troilo.\nHasieran Carlos Gardel ospetsuaren estiloan abesten hasi zen, gerora bere berezko estiloa garatzeko. 1944an, 18 urterekin, Raúl Kaplúnen orkestran sartu eta Radio Belgrano irratian abesten hasi zen. 1952an, Horacio Salgán musikari eta piano-jotzailearekin batera abesten hasi zen.\n1956an bere lagunmina Aníbal Troiloren orkestran abesten hasi zen, eta 26 abesti grabatu zituen berarekin. 1963an, bakarkako ibilbideari ekin zion; garai hartan, Ástor Piazzollaren Balada Para Un Loco abestu zuen lehen kantaria izan zen.\n1980ko hamarkadan Fernando Solanas zinema zuzendariaren El exilio de Gardel eta Sur filmetan agertu zen. 1994ko abuztuaren 27an hil zenean, artean jardunean zirauen tango abeslaririk garrantzitsuena zen. Buenos Aires hiriko Saavedra auzoan bere omenezko kale bat dago.\n↑ El Tango y los vascos, euskosare.org\nWikimedia Commonsen badira fitxategi gehiago, gai hau dutenak: Roberto Goyeneche\nEl Tango y los vascos. Euskosare.org (Gaztelaniaz)\nOrriaren azken aldaketa: 27 martxoa 2021, 08:11.


kritiken hemeroteka » Nolako hiriak halako pertsonak\n« Honako zurztasun hau | Amerikanuak »\nNolako hiriak halako pertsonak Mikel Asurmendi / Irunero, 2007-12\nZubigilea nobelaren hainbat zubi kale eta kantoi daramatzat nire imajinarioan, berau irakurri eta aste batera. Hiria txertatu zait gogoan. Kasuon: Bilbo. Bertan garatu du nobela Lutxo Egiak. Gaurkotasuneko gaia ez ezik, geure aldiko gaia hartu du lanaren oinarritzat eleberrigileak: Hiria.\nJuan Ramon Makuso poeta heldu zait akordura. Poeta honek “Hiritar bezala frakasatu dugu” adierazi zigun Hiri gorazarre poesia liburu kari, baita “Herriak ez du topos bat, gizakia da hiriaren oztopo” gaztigatu ere.\nEgileak, Lutxo Egiak, bi istorio uztartu ditu nobela eraikitzeko. Lehena, gure egunetakoa duzu, orain oraingoa. Bigarrena, joan den mendearen erdialdean kokatuta dago. Protagonista nagusiak bietan ageri dira baina. Hiru dira pertsonaia nagusiak: Andrei, Dimitri eta Sasa. Goitizenak dituzu berauek. Andrei Andres Peruarena duzu gaur egun, berbarako. Arkitektua. Bera da pertsonaia nagusia, protagonista. Ezkutuko beste bat dago ordea: narratzailea. Bera duzu nobelaren arkitektua. Hiriarekin mesfidati ageri da nolabait ere Zubigilearen egilea.\nHiria da nobelaren oinarria. Zubigilea eraikitzeko berebiziko lana hartu du egileak, pertsonen arteko harremani buruzko arkitektura lana dela esango nuke. Hiriaren eraikuntzarako zubiak nola, hiria habitatzen dugun harremanen eraikuntzan zubigintza landu beharra iradoki dit nobelak —Mundua hiri globala bihurtu dugu dagoeneko. Gurean Euskal Hiria delakoa kasu—.\nMundu modernoaren gune nagusia dugu hiria. Hiriaren behialako izaera galbidean doala errezeloa bide du Egiak. Gaur egungo hiriaren kritika egin du idazleak. Ezin uka berau eleberri politikotzat jo daitekeela. Literatura kritika soziala baino askoz gehiago da horregatik, nobela arkitekturari buruzko tratatu bat baino askoz gehiago begitandu zait.\nHiriaren eraikuntzan zubia funtsezkoa bada (Bilbon zazpi zubi inguru ei daude eta hiria berritzeko lanetan Zorrotzaurren bederatzi eraikitzea aurreikusita bide dago). Eta pertsonen harremanetan halaxe ere irudikatu du Egiak. Alabaina, zubiak, askotan, pertsonak hurbildu beharrean elkarrengandik aldentzen dituela irakurri dut nobelan. Eraikitzen ari garen munduan —hiria— pertsonak gero eta urrunago gaude elkarrengandik. Hau kontraesana! Zenbat eta zubi gehiago eta gero eta urrunago elkarrengandik. Egileak ez du zubiaren irudia gustuko.\nAlabaina, nobela arkitektura hutsa eta politika baino aise gehiago da. Aipatu hirukotea ez ezik, pertsonaia gehiago daude, bistan da. Pertsonaiak —eta pertsonek— zubiaren bi ertzak bermatu ez ezik, pertsonaiek hirukiak osatzen dituzte. Hirukiek ehunak osatu ez ezik, ehun izan daitezke zubiaren zutabeak. Eta harremanetan erdian kokatzen dena boteretsua ohi da.\nEleberrigileak —eta arkitektuak— nobela harilkatzeko gaur egungo hiria eraikitzeko izaten diren traben antzekoak aurkitu dituela iruditu zait. Sufritzen du hiriarekin eta berau habitatzen dituen pertsona motarekin. Bizi duen hiria deskribatzen sufritu duela iruditu zait. Arkitektuak hiria hala nola artistak arte lana badaki nola hasten den, ez nola bukatu ordea.\nLutxo Egia ere Zubigilea halatsu aritu dela irudipen xumea daukat neronek. Emaitza ez da horregatik xumea.


Sei zangorekin, eta hiru eskutara | Bizigiro | Berria\nMartxelo Otamendi, Irati Azkue, Felipe Uriarte, Joseba Barandiaran, Asier Goñi eta Aitor Esteban, Martin Ugalde kultur parkean, sari banaketan. JON URBE / FOKU Tamaina handiagoan ikusi\n2022ko urtarrilak 22 - Andoain\nJoste bat, eta desjoste bat. Hiru lagunen artean josi beharrekoa izan baita kronika irabazlea, eta Nafarroa Garaiaren eta Nafarroa Beherearen arteko mugak eta josturak desjostea izan baita kronika horren abiapuntua. Hitzak eta pedalkadak josian. Sei zangorekin, eta hiru eskutara. Halaxe josi dute BERRIAren Bidaia eta Mendi Kroniken Lehiaketako azken pieza irabazlea: Gure ahalen eta magalen mugan (Erosotasunak ez ei dakar zoriontasunik). Bi eguneko txango bat, umorea duena, aldarria duena, baina bertsoa falta zuena.\nAste honetan bertan jaso dute saria irabazleek. BERRIAren Andoaingo (Gipuzkoa) egoitzan izan dira Joseba Barandiaran (Legazpi, Gipuzkoa, 1973), Aitor Esteban (Barakaldo, Bizkaia, 1979) eta Asier Goñi (Urnieta, Gipuzkoa, 1971). Felipe Uriarte Mendiak eta Herriak elkarteko kideak, Martxelo Otamendi BERRIA egunkariko zuzendariak, eta Irati Azkue egunkariko sustapen eta kanpo harremanetarako teknikariak eman diete saria: Alpeetan, Venoise inguruan, zeharkaldi bat egiteko aukera, aurtengo udan.\nKronikan aurkeztu dute euren burua: «Hiru lagun bertsozale, bizikletaren neurrian». Bizikletaz egin baitute oraingoa, baina oinez egindakoak zituzten orain artekoak. Aitor Estebanek kontatu du: «Azkeneko uda hauetan, abuztu partean, saiatu gara egun biko txangoren bat egiten, hirurok: gutxienez gau bat kanpoan eman, eta ibilbide zirkular bat egiten. Oraingoan, planteatu nien ea zer iruditzen zitzaien bizikletaz egitea oinez barik, baina, alforjekin izan beharrean, motxilekin eta mendiko bizikletekin».\nPandemiak eragindako itxiera perimetralak zirela eta, «gogoa» zuten Ipar Euskal Herrian eta Nafarroan ibiltzeko: «Proposatu nien Nafarroa Garaiko eta Nafarroa Beherearen arteko muga hori desjostea, aurrera eta atzera eginez». Kronikan dioten bezala: «Oso bestelako mugak izan ziren desjosi behar izan genituenak. Batez ere, gure ahalenak».\nEta desjosi zituzten euren ahalenak, baina josi behar zituzten kronikarenak. Joseba Barandiaran «ideologoak» azaldu du nola: «Google Docs erabilita [barrez]. Aitorrek egitura moduko bat egin zuen, eta, gero, hura orraztuz eta gizenduz joan ginen, auzolanean. Baina berak egin zuen ekinaldirik handiena. Eta Goñiri eman genion argazkien ardura».\nEta Goñik hartu du hitza: «Lehiaketan parte hartzearen eta gure txangoaren berri ematearen ideologoa Joseba izan zen. Lanik mardulena, testua jostearena, Aitorrek eta Josebak egin zuten. Nire hala moduzko argazkiekin apainduta, batzuk galdu egin baikenituen».\nBertsozaletasunak batzen ditu, eta bertsoari eta bertsolariei buruzko erreferentziak daude haien testuan. Baina ez dago bertsorik. «Aritu gara, e? Kopletan-eta jardun gara, baina, batez ere, aldapan behera gindoazenean. Goraka...», bota du umorez Barandiaranek. «Gure bertsoak hobeto haizeak eramaten baditu. Bertsoak ahozkorako uzten ditugu, eta idatziz moldatzen gara hobeto», azaldu du Estebanek.\nHurrengo kronika? «Alpeetako hau; ea agendak koordinatzen ditugun», esan du Estebanek. «Ideia hori da: nahiz eta lagun bakarrarentzat izan saria, hiruron artean beteko dugu beste biena».\nEta agurrean etorri da ezustekoa. Estebanek bertsotan egin baitu: «Euskal Herrian barna txirringan, errepide eta erruera / Gutxiagotuak izate hori, doa motxilaz batera / Gero bizikleta, balentria, pedaletik eta berba / Gero BERRIAk oliozta dezan, euskaldun denon katera».


Futbolak eta jai giroak maskulinitate eredu tradizionalak sustatzen dituzte | Gizartea | Berria\nGazteak eta genero desberdintasunak\nFutbolak eta jai giroak maskulinitate eredu tradizionalak sustatzen dituzte\nGazteek genero eredu zaharrei eusten dietela berretsi du Emakundek saritutako ikerketa batek. Kontzientzia kritikoa garatzeko, kontzientzia feministaren garrantzia nabarmendu dute\nIkerketaren arabera, futbola «maskulinitate heterosexista sustatzeko eremu pribilegiatua» da. Irudian, jarraitzaileak harmailan, futbol partida bat ikusten. JAGOBA MANTEROLA / ARGAZKI PRESS\n2016ko uztailak 7 - Gasteiz\nFutbolak, jaiek eta zenbait aisialdi eremuk maskulinitate eredu tradizionalak sustatzen dituzte. Ondorio horretara heldu da Emakundek saritu duen ikerlan bat. «Horrek ez du esan nahi kirola egiten duten neska-mutilek ideia horri eutsiko diotenik, baina egia da futbolean hala gertatzen dela», zehaztu du Mari Luz Esteban antropologoak, Araba, Bizkai eta Gipuzkoako gazteen genero harremanak aztertu dituen ikerlanaren koordinatzaileak.\nEHUko Antropologia saileko bost ikerlari feministak egin dute ikerketa. 15 eta 30 urte arteko 102 gazte elkarrizketatu dituzte, baita euren testuinguruan behatu ere. Horren bitartez jasotako informazioa hiru ardatzetan sailkatu dute: jarraipena duten genero rol tradizionalak eta estereotipoak; genero eredu berri eta zaharren artean antzemandako gatazkak; eta betiko ereduekin gertatutako hausturak.\nKirola, oro har, eta futbola bereziki, «maskulinitate heterosexista sustatzeko era pribilegiatua» dela azaldu du Estebanek. Jone Miren Hernandez ikerlariak gaineratu du ezaugarri hori ez dagoela, berez, futbolari atxikia: «Interesgarria ez da futbola bere hartan, baizik eta kirol horrek dakarren guztia, bere inguruan eraikitzen dena». Alde horretatik, Hernandezek azaldu du kirola sozializazio eremu garrantzitsua dela, eta Arabako, Bizkaiko eta Gipuzkoako gazteentzat ere «presentzia handia» duela.\nBestetik, «parranda» ere eredu tradizionalen sustatzaile gisa kokatu du ikerketak. «Dibertimendu eta sedukziorako balio duen eremua da neska eta mutilentzat, baina, aldi berean, beste dimentsio bat du gizonezkoen arteko sozializaziorako», azaldu du Estebanek. Dimentsio horretan, maskulinitate eredu tradizionalak indartzen direla erantsi du.\nEra berean, mutilek jaiari egozten dioten «kontrolik eza» nabarmendu dute ikerketan. Kontrol falta hori drogen kontsumoarekin lotu dute gazteek —alkohola zein bestelako gaiak—. Ikerketak ondorioztatu du testuinguru horretan «maskulinitate eredu tradizionalagoa» agertu ohi dela. Egoera horiek gizon gazte gehienetan gertatzen direla gaineratu dute, baita kontzientzia feminista garatua zutela esana dutenen artean ere.\nJokabide horiek argudiatzeko arrazoibide «naturalizatzaileak» baliatu dituzte ikerketan parte hartu duten gazteek. Hau da, haien ustez, sexu bakoitzak berezkoak, naturalak, dituen grinak islatzen dira jai giroan. Dena den, eremu hori ez dago behar beste ikertua, Estebanen arabera. Edonola ere, «desberdintasunaren ikasketa naturalizatzailean» kirolak eta aisialdiak zeresan handia dutela berretsi du.\nJai eremuaz gain, lokaletan oinarritutako aisialdi eredua ere urratzeko moduko ikergaia dela iradoki du Estebanek. Hain zuzen ere, eredu hori berritzailea den edota elkarte gastronomikoetatik «oinordetzan jaso» duten galdetu diote ikerlariek beren buruari. Lokal askotan neskak eta mutilak badaude ere, aisialdi eremu horiek maskulinizatuta daudela hausnartu dute.\nGenero ereduetan arrakala\nGenero eredu berri eta zaharren artean antzemandako gatazkak ere jorratu ditu ikerlanak. Horien artean, «erreferentetzat» jo dituzte Hondarribiko eta Irungo (Gipuzkoa) alardeak. Bidasoa eskualdeko gazteek duela hogei urteko argudioak «errepikatu» dituztela azaldu dute antropologoek; transmisio horretan familiaren eta lagun taldearen eragina handia izan dela hausnartu dute. Bestalde, alarde parekidearen aldekoen artean beste jokabide batzuk antzeman dituzte, gizarte mugimendu edota «figura feminista» batek kontzientzia kritikoa piztu dielako.\nBeste maila batean, ikerketan ikusi dute genero harreman ereduen arteko gatazkek indar berezia izan ohi dutela bizitzaren «trantsizio uneetan»: lan ibilbideari lotutako erabakiei aurre egitean, bikote harremanak hastean, eta, azkenik, seme-alaba bat izatean. Aldi horietan, amatasunaren, etxeko lanen banaketaren, aisialdiaren eta beste hainbat gairen inguruko gatazkak areagotu ohi direla nabarmendu dute.\nIkerketa lanak antzeman du ereduen arteko gatazka bestelako alorretara heldu dela. Indarkeria matxistari edota sexualitateari dagokionez, aldaketak sumatu dituzte gazteen diskurtsoan. Edonola ere, gaineratu dute aldaketok horretara mugatzen direla: teoriara. Horrez gain, gazteek ziurgabetasunarekin eta alor ezkor eta gatazkatsuekin lotzen dituzte aipatu gai horiek.\nGizonen eta emakumeen arteko harremanetan genero rol tradizionalekin apurtzen duten eredu berriak antzeman dituzte ikerketan. Nagusiki, bi modutan gertatzen dela xehatu du Hernandezek: batetik, ezkontzea eta haurrak izatea dakartzan eredu tradizionala hautsiz; eta bestetik, genero rol maskulino eta femeninoen arteko muga gaindituz —afektuzko jokabideen eta kirolaren bidez, lan munduan, ikasketetan...—. Halaber, Hernandezek beste ezaugarri bat gehitu du: eredu berriak urratzen dituzten pertsonek kontrol sozial agerikoa duten eremuak baliatzen dituzte: gorputzaren irudiarekin esperimentatu, erresistentzia agertu...\nHausketarako hiru eragile\nGenero harreman tradizionalekin hausten duten eredu berrien inguruan, galdera bati heldu dio Emakundek saritutako ikerketak: zein faktorek eragiten dute desberdintasunaren inguruan iritzi kritikoagoa izatea? Emaitzak ikusita, zenbait faktore eman dituzte: ideologia feminista izatea, ingurutik jasotako erreferentziak, eta sozializazio espazioetan izandako parte hartzea.\nKontzientzia feministaren garrantzia nabarmendu dute, baina beste eragileen garrantzia ere gogoratu dute. Erreferentzien artean, familian, lagun taldean edota hezkuntza munduan jasotakoak nabarmendu dituzte. «Normalean emakumeak izan ohi dira», zehaztu du Estebanek. Sozializazio espazio zehatzei dagokionez, bi modutan susta daiteke iritzi kritikoa agertzea: eredu tradizionalak sustatzen duten espazioetatik urrunduz, edo jokabide irekia ahalbidetzen duten eremuetan parte hartuz. Azken horien artean abesbatzak aipatu dituzte.\nAmaitu da Lizarrako Nafarroa Oinez\nBi egunetan egin dute jaia, Lizarrako Ikastolak antolatuta. Eguraldiak lagundu ez duen arren, arazorik gabe bete dute egitaraua. Datorren urtean Tafallako Garces de los Fayos Ikastolak antolatuko du.\nMartin Villa, Servinik auzipetua\nAuto batean auzipetu du 1976ko Gasteizko hilketengatik eta German Rodriguezenarengatik\nGizon bat hil da Donostian, taberna batean piztutako sute batean\nGros auzoko Gure Txoko tabernako sukaldean piztu da sua, goizeko 9:00ak aldera. Taberna itxita zegoen.\n«Kapitalaren logikarekin eta zapalkuntza modu guztiak» amaitzeko erez aritu dira, Hernanin\n«Emakume gazteak ez dira amatasun eredu nagusiarekiko inozenteak»


Desgaitasuna duten pertsonentzako enpleua %5 hazi da 2019an Enplegu Zentro Berezietan eta enpresa arruntetan – OVES-GEEB\nDesgaitasuna duten pertsonentzako enpleua %5 hazi da 2019an Enplegu Zentro Berezietan eta enpresa arruntetan\nUneko orria Desgaitasuna duten pertsonentzako enpleua %5 hazi ...\nDesgaitasunak dituzten pertsonen enpleguak hazten jarraitzen du Euskadin, nahiz eta laneratzeko zailtasun bereziak izan. 2019an, EHLABE- Euskadiko Gizarte Ekimeneko Enplegu Zentro Berezien Elkarteak biltzen dituen enplegu zentro bereziek 128 langile gehiago izan zituzten (%1,6 gehiago); langileak, berriz, 205 izan ziren, guztira 333 lanpostu berri, aurreko urtean baino %5 gehiago.\nHala, 2019an eta lehen aldiz, enplegu zentro bereziek 8.000 langile baino gehiago izan zituzten, 8.229 lanpostura iritsi arte, zehazki. Kopuru horri Sutargi enpresa EHLABEn sartu izana gehitu behar zaio azken urte honetan. Hala, 14 erakunde eta ehun enplegu centro berezi baino gehiago dituen elkarteak Euskadiko enpresa berezien %95 baino gehiago biltzen ditu. Gainera, elkartea osatzen duten enpresek 366 milioi euro fakturatu zituzten 2019an.\nHazkundea azken urteetako joera da. 2011 geroztik, desgaitasuna duten pertsonen enplegua %38 hazi da gizarte-ekimeneko EZBetan. Euskadiko kolektibo horren enplegua 5.964 lanpostutik gaur egungo 8.000 lanpostura igaro zen.\nHauek dira EHLABEren 2019ko balantzearen ondorio nagusietako batzuk. Balantze hori ekainean aurkeztu zen prentsaurrekoan, eta berta parte hartu zuten Enplegu eta Gizarte Politiketako euskal sailburu den Beatriz Artolazabalek, EHLABEko lehendakari den Txema Francok eta elkarteko koordinatzaile den Pablo Moratallak.\nHala ere, pandemiak sortutako krisiaren ondorioz, EHLABEko enpresak beren lan-estrategia berrorientatzera behartu ditu. “Sektoreak enplegua etengabe sortzen jarraitu du, baina bizi dugun krisi ekonomiko eta sanitarioak eragin ekonomiko eta sozial handia du gure erakundeetan”, azaldu du EHLABEko lehendakariak.\nHorregatik, orain, Euskadiko gizarte-ekimeneko enplegu zentro bereziek bi helburu dituzte: pandemia geldiarazteko beharrezko neurriak hartzen jarraitzea, erakundeetako langile guztien osasuna bermatzea, eta ezgaitasuna duten pertsonen enplegu-suntsiketa saihestea, Txema Francok azpimarratu zuenez.\nIldo beretik, Artolazabalek adierazi zuenez, “Eusko Jaurlaritzan aurrera egingo dugu enplegu babestuari eusten eta Euskadin desgaitasuna duten pertsonen laneratze-maila altuak finkatzen, elkarrekin lan eginez”.\nAlde horretatik, 2019an enplegu zentro berezietan sortu ziren 128 lanpostu berrietatik, 46 laguntza premia handiena duten pertsonei dagozkie. Horrek esan nahi du, gaur egun, EHLABEko langileen erdiak baino gehiago (%56) laneratzeko laguntza berezia behar duten langileak direla (5.326 langile).\n2019an, enplegu zentro berezietan lanpostuak sortzeko erritmo biziaren ondorioz, enplegu arrunt gisa sortutakoaz gain (publikoa zein pribatua), Euskadik desgaitasuna duten pertsonen langabezia-tasarik txikiena du Estatuan. Gaur egun, EAEko tasa %16,5ekoa da, eta estatuko batez bestekoa %25,2koa. Aldi berean, Euskadiko kolektiboaren enplegu-indizea %29,3koa da; Espainian, berriz, %25,8koa. EHLABEko lehendakariaren arabera, “ezgaitasuna duten pertsonak gizarteratzeko eta laneratzeko euskal eredua, estatuan eta Europan erreferentea dena, munduko pandemia eragiten ari den gizarte- eta lan-inpaktuari aurre egiteko bermerik sendoena izango da”.\n« EAEko 405 kooperatibek EABAEtara jo dute\nKooperatiben Nazioarteko Eguna ospatu da »


Zuzenbide Zibila - abogada ezquerro\nZuzenbide Zibila zabala den einean, bulego hau alokairu zuzenbidean, hipoteka gastuetan eta aseguru etxeen aurreko erreklamazioetan espezializatu da.\nEtxe bat alokatua baduzu eta maizterrak ordaintzeari utzi badio edo aldiz, zu bazara maizterra eta errentatzailearekin arazoak badituzu, zure eskubideak nola defendatu ditzakezun informatu zaitez. Alokairu kontratu egoki bat prestatzea etorkizuneko arazoak ekidin ditzake, etxebizitza edo lokal bat izan.\nEuskadin nahitaezkoa da errentatzaileak alokairuaren fidantza eta kontratuaren kopia bat Eusko Jaurlaritzako Bizilagun zerbitzuan aurkeztea. Maizterrak depositu horren kopia bat edukitzeko eskubidea izango du, alokairua bukatzean fidantzaren itzultzea eskatzeko. Egoera horretan bazaude baina fidantza ez badizute bueltatu, jarri gurekin kontaktuan zer egin jakiteko. Aldiz, zure maizterrak etxea oso kaltetua utzi badizu eta kantitate horiek fidantzatik deskontatu behar badituzu, Alquileres Donostia inmobiliariarekin kolaboratzen duen bulego honekin kontaktuan jarri.\nAlquileres Donostia inmobiliaria, alokairuetan espezializatutako inmobiliriaria da eta aholkularitza legala bulego honen bitartez jasotzen du. Inmobiliaria honen bezeroek edo behar duen edonork gai hauen inguruan duen edozein arazoren aurrean aholkularitza legala ziurtatua izango du, alderdien arteko negoziaketetan eta desauzio prozesuetan esperientzia duen bulegoa baita.\nTrafiko istripu bat izan baduzu edo lapurreta bat sufritu baduzu eta zure aseguru etxeak ez badizu konpentsatu nahi, zure eskubideak nola defendatu kontsultatu dezakezu. Zurich Aseguru etxearekin ere kontaktuan gaude eta haien aseguratuen arazoekin lotutako epaiketak eta prozesu legalak ere jorratzen ditugu.\nEtxebizitzen edo lokalen alokairuak\nJabeen erkidegoei aholkularitza\nAlquileres Donostia inmobiliariarekin lankidetza\nAseguru etxeei erreklamazioak\nLapurretak merkataritza dendetan\nZoru klausula eta hipoteka gastuak\nAholkularitza behar baduzu edo egoera zehatz bat nola aldatu jakin nahi baduzu, deitu eta eskatu zure zita inongo konpromezurik gabe.


Sare kausal honen bidez heleniarrek zergatik sortu zituzten koloniak azaltzen saiatzen da. Adi irakurri ostean, osatu testua eta aipatzen diren kausak klasifika itzazu: ekonomikoak, geografikoak, demografikoak...\nKausazko sare honek heleniarrek koloniak zergatik osotu zituzten azaldu nahi du. Adi irakurri ondoren, testua osotu eta aipatzen diren kausak sailka itzazu: ekonomikoak, geografikoak demografikoak... izan daitezke.\nGreziar zibilizazioa garatu zen lurraldearen erliebearen arabera, ***************************** seta, ondorioz, *************** izan zuten. Lur berrien beharra areagotu egin zuen polisaren ******************************** eta jabetza-sistemak, hori familiarra eta zatiezina baitzen. Gainera, herrietan artisautzan eta nekazaritzan soberakinak izan ziren eta, beraz, ******************; horregatik, behar-beharrezkoa zitzaien **************************** Bestalde, kostaldea koskatsua zenez, ************ ugari sortu zituzten eta ****************** izugarri garatu zen. Ondorioz, nabigazioaren garapenak, ************ eta ****************************** bultzatuta, nekazaritza eta merkataritza-izaerako kolonia ugari sortu zituen.


Iruñeko Udala -Bide Segurtasuneko plana\nBide segurtasuneko plana\nIstripuen eta hildakoen kopurua murriztea\nBide Segurtasuneko Planak ekintza zehatz batzuk biltzen ditu, Iruñeko kaleetan bide-segurtasuna ahal den neurrian eta etengabe hobetzera bideratuak.\nBide segurtasunaren egoera guztiok ezagutzen ditugun adierazle zehatz batzuk neurtzen dute. Hedabideek istripuen eta hildakoen indizeei buruzko datuak eskaintzen dizkigute asteburuoro, eta, datu horiek negatiboak direnean, gizartean alarma sortzen ohi da.\nOraindik hobetu beharreko alderdiak izan arren, azken urteotan adierazle horiek izan duten bilakaerak istripuen eta hildakoen kopuruan behera egiteko joera garbia erakutsi du. Joera horretan faktore askok izan dute eragina, baina horietako bat Administrazioan (estatukoan, erkidegokoan eta udal-administrazioan) planifikatzeko eta istripuei aurrea hartzeko egindako lana da.\nHelburuak lortzeko ardatz gisa, honako hau da Plan honen oinarrizko printzipioa: "Ez da etikoki onargarria iruindar edo bisitari bat hiltzea edo zauri larriak izatea hirian barna egiten dituen joan-etorrien ondorioz".\nBide segurtasuneko europar estrategia\nIruñeko Udalaren Bide Segurtasuneko Plana Nafarroako Bide Segurtasuneko Estrategiaren testuinguruan sartuta dago. Estrategia hori Nafarroako Gobernuak bultzatu du bide-segurtasunari buruzko Europako ekintza-progamaren baitan, eta 2010. urterako zirkulazio-istripuetan hiltzen direnen kopurua % 50 murriztea zuen helburu, 2000. urteko datuekin alderatuta. Helburu hori, Europar Batasunak 2010. urterako zehaztu baitzuen, 2006. urtean lortu zen Foru Erkidegoan, eta, beraz, Espainian helburua lortu zuen lehenbiziko eskualdea izan zen. Bestalde, Iruñean ere eman da adierazleak hobetzeko joera hori; izan ere, 2009. urtean lorpen handitzat har daitekeen gertakari bat izan zen: Urte horretan pertsona bakar bat ere ez zen hil Iruñeko kaleetan zirkulazio-istripu baten ondorioz.\nLorpen handi hori hurrengo urteetarako erronka bilakatu zen. Zoriotxarrez, hurrengo urteetan ez da lorpena errepikatu, erronkari ekiteko zailtasun handiak direlako eta horretan faktore askok eragiten dutelako. Hala ere, helburu iraunkorra bilakatu da Iruñeko Udalean bide segurtasunaren alde lan egiten duten pertsona guztientzat.\nEstrategia orokor horren baitan, Iruñeko Udalak Bide Segurtasuneko Lehen Plana prestatu zuen, eta horren jarduera-programazioa 2007. urtean amaitu zen. Aurreko Bide Segurtasuneko Plana aplikatzean lortutako emaitza onak ikusita, Herritarren Segurtasuneko Alorrak 2008-2011ko Bide Segurtasuneko Plana erredaktatu eta onetsi zuen, lau urteko tarte horretan Iruñeko bide-segurtasuna hobetzera bideratutako jarduera guztiak bildu eta eratzera bideratutako dokumentu gisara.\nZrikulazio-istripuetan hildakoen kopurua erdira jaisteko helburu orokorrari dagokionez, 2008/2011 Bide Segurtasuneko Plana onesteko unean Iruñean lortua zuen helburu hori, 90eko hamarkadan ohikoa zen urteko 10 hildakoen kopurua 2ra murriztua baitzegoen 2005. eta 2006. urteetan, eta 4ra, 2007an. Horregatik, Plan berrian asmo handiagoko bi helburu ezarri ziren:\n1.- Zerorantzko joera, 2010. urterako, hildakoen kopuruan (2009. urtean lortua, baina berriz ere lortu ezin izan dena).\n2.- Larri zaurituen kopurua % 50 murriztea, 2000. urteko datuekin alderatuta. Hildakoen kopuruak zerorantzko joera hartzen duenean, garrantzi handiagoa hartzen du istripuen eta zauritu larrien kopurua murrizteko helburuak.\nHelburu zehatzei dagokienez, bi ezarri dira: Bide-azpiegiturak aldatzea, bide-segurtasuna hobetze aldera teknologia berriak ere baliatuta, eta gidarien eta oinezkoen jarrerak hobetzera bideratutako neurriak ezartzea.\nGuztira 14 proposamen mahaigaineratu dira, ekintza-multzo gisa ulertuta, halako moduz non, horien ondorioz, erraz betetzeko moduko ekintza zehatzak lortzen baitira. Proposamen horiek askotariko neurri ugariak hartzen dute barne: Prestakuntza (1), Informazioa eta Komunikazioa (2), Semaforoak (3), Seinaleztapena (4), Ekintza pasiboak (5), Gune beltzak (6), Motor-gidarien babesa (7), Sarearen kategorizazioa (8), Teknologia berriak (9), Neurri aktiboak (10), Estatistika (11), Osasun laguntza (12), Ikastetxeetarako neurriak (13) eta Araudia (14).\nBide segurtasunaren esparruan egiten diren jardueren parte garrantzitsu bat, webgune honetako izen hori bera duen orrian deskribatzen diren moduan, 2008-2011ko Bide Segurtasuneko Plana abiaraztearen ondorio dira.


Apustu etxearen aurka elkarretaratzea egingo da gaur arratsaldean Elkar-ekinek deituta - Elkar-ekin - Uztarria (Azpeitia)\nApustu etxearen aurka elkarretaratzea egingo da gaur arratsaldean Elkar-ekinek deituta\n2018ko uzt. 25a, 23:19\nAzpeitian laster batean irekitzekoak diren apustu etxearen aurkako elkarretaratzea izango da gaur, 19:00etan, Balentina Agirre plazan. Elkarretaratze honekin apustu etxeak Azpeitira ekarri ditzakeen kalteen aurrean kezka eta aurkakotasuna erakutsi nahi dugu Elkar-ekin taldetik.\nDiru errazaren ameskeria arazo ekonomiko larri bilakatu daiteke hainbat herritarrentzat, irabazle bakarrak etxe hauen atzean dauden enpresari handiak izango direlarik. Honez gain, ludopatía bezalako gaixotasunak areagotzen ari diren honetan, modu honetako lokal bat publikoari hórrela irekitzeak ere alarma guztiak piztera garamatza.\nAzken asteotan herritar asko hurbildu zaizkigu aldarrikapen honekin bat egiten dutela esatera. Herrian dagoen kezka hau kalera eramateko garaia dela uste dugu. Horregatik, gaur arratsaldeko elkarretaratzean parte hartzeko deia deia luzatu nahi dugu herritarren artean.


Sinadura bilketa abiatu dute AP-68ko ordainsari soziala Aiaraldera ere zabaltzea eskatzeko - Aiaraldea - Aiaraldea.eus\nTxabi Alvarado Bañares 2018-07-11 07:00\nOrdainsari sozialak Aretako peajetik Bilboraino doan zatia ere kontuan hartzea eskatu dute. / Aiaraldea.eus\n1.000 sinadura baino gehiago bildu dituzte dagoeneko, bi argudio nagusi erabilita: aiaraldearren gehiengoak gestioak Bilbon egiten dituela eta eskualdeko jende askok Bizkaira jotzen duela egunero lan egitera.\nSinadura bilketa hasi du Francisco Canibe herritarrak Change.org plataformaren bidez AP-68 errepideko ordainsaria dela eta. Ordainsari horrek Aretatik Bilboraino doan zatia ere kontuan hartzea eskatu du Canibek.\nBi argudio plazaratu ditu aldarrikapen hori egiteko: aiaraldearren “%90ak” kudeaketak Bilbon egiten dituela eta eskualdeko jende askok Bizkaira jotzen duela egunero lanera. “Horregatik uste dut beharrezkoa dela diru-laguntza horrek Aiaraldeko herritarrak ere kontuan hartzea", azaldu du Canibek.\n1.000 sinadura baino gehiago astebetean\nArrakasta izan du Caniberen ekimenak. Duela astebete abiatu zuen, eta 1.000 herritarrek baino gehiagok egin dute bat dagoeneko eskaerarekin. Bizkaia eta Arabako Foru Aldundiei eta Laudio zein Amurrioko udalei bidaliko dizkiete sinadurak.


Hiru laba-fluxuetatik laba isurtzen jarraitzen du Cumbre Viejako sumendiak\nAzken neurketen arabera, labak 656 hektarea eta 1.458 eraikin harrapatu ditu. Halaber, 20 lurrikaratik gora zenbatu dituzte azken orduetan.\nLos Llanos de Aridaneko 800 bizilagun ebakuatuko dituzte laba koladaren norabidea dela eta\nCumbre Viejako sumendiak oso aktibo jarraitzen du erupzioan sartu zenetik hiru aste bete direnean\nLabak 656 hektareari eragin die eta La Palmako 1.458 eraikin suntsitu ditu\nErupzioan sartu eta 24 egunera, Cumbre Vieja parke naturaleko sumendiak (La Palma) laba jariatzen segitzen du oraindik. Hasierako laba-kolada edo laba-fluxua bat eta bakarra zen eta orain hiru dira. Labak bere bidea egiten jarraitzen du, eta dagoeneko 656 hektarea eta 1.458 eraikin harrapatu ditu, Copernicus sateliteak egindako azken neurketaren arabera. Gainera, azken orduetan, 20 lurrikara baino gehiago zenbatu dira inguru horretan, handiena Richter eskalan 3,9 gradukoa, 37 kilometroko sakoneran.\nZure interesekoa izan daiteke. Mapa interaktiboa: Kontsultatu hemen La Palmako sumendiaren bilakaera\nEspainiako Gobernuko Segurtasun Nazionaleko Departamentuak zabaldutako azken txostenaren arabera, laba-fluxua aldatzen ari da, joan den larunbatean kono nagusia partzialki erori zenetik. Iparraldeko laba-koladaz gain, beste mihi batzuk ere badaude orain: jatorrizkoa, ia labarik ez duena; eta hegoalderago dagoen beste bat, segurtasun perimetroaren baitan hainbat eraikin harrapatu dituena.\nUharteko agintaritzak (La Palmako Kabildoa) baimena eman die segurtasun perimetrotik kanpo ondasunak dituzten eta etxetik irtenarazi zituzten herritarrei arropa eta beharrezko dituzten gauzak jasotzeko. Horrez gain, inguruko nekazariek beren lurrak ureztatu edota fruta jaso ahal izango dute. Segurtasun langileak lagun dituztela sartu ahalko dira perimetro horretan.\nIGN Espainiako Geografia Institutu Nazionalak 20 lurrikara baino gehiago hauteman ditu azken orduetan Cumbre Viejako sumendiaren inguruan. Handiena, 3,9 gradukoa eta epizentroa 37 kilometroko sakoneran izan duena, 03:22an gertatu da. Azken astindua, berriz, 3,1 gradukoa eta epizentroa 12 kilometroko sakoneran izan duena, 07:07an erregistratu dute.\nBestalde, La Palmako aireportua zabalik dago gaur, baina sei hegaldi gutxienez bertan behera utzi behar izan dituzte.\nErupzioa izan duten sumendiak


“Gure I+G interaktiboari esker, posible da analisi genetikoak etengabe hobetzea” - SPRI - Up Euskadi\n2017ko Iraila 13\nKirolDNA startup-ak analisi genetikoetan oinarritutako konponbide bio-teknologikoak sortzen ditu kirolaren mundurako. Proiektu hori 2016an sortu zen UPV/EHU zentroko spinoff gisa, eta bere berrikuntza maila handiari esker, Enpresa Ideia Onenaren Toribio Echevarria 2017 Saria irabazi zuen.\nKirolDNA enpresan konponbide teknologikoak garatzen dituzue kirolarientzat. Zer da hori, zehazki?\nAdrian Odriozola: Gure leloa da “osasun zientziatik kirol errendimendura”, eta hiru jarduera-eremu dauzkagu. Lehenengoa da kirolarientzako analisi genetikoak egitea, hau da, azterketa bat egiten dugu kirolariaren genetika ezagutzeko eta, azterketa hori oinarritzat hartuz, informazio baliagarria ematen diogu bere nutrizioa eta entrenamenduak pertsonalizatzeko edo lesio espezifikoak jasateko probabilitateak ezagutzeko. Horrelako analisiak garatzen eta merkaturatzen ditugu.\nI+G interaktiboa ere egiten duzue, zertan datza?\nBerau da bigarren jarduera-eremua eta berritzaileena. Ikerketa bat egiten dugu KirolDNA enpresako bezeroen parte-hartzearekin. Analisi genetiko bat egiten dutenean, posible dute beren informazio genetikoa anonimoki ematea, guk aukera izan dezagun ikertzen jarraitzeko. Hala, dohainik egin ditzakete normalean ordainduta egin behar izaten diren proba fisiko batzuk. Analisi horien bidez guk informazioa jasotzen dugu ikertzen jarraitzeko, eta bezeroek, berriz, beren osasun egoera ebaluatzen dute.\nEta zein da hirugarren jarduera-eremua?\nHirugarren eremu hori prestakuntza da, gure emaitzen erabilgarritasuna desberdina baita entrenatzaileak edo nutrizionistak bere praktika profesionala guk emandako informazio genetikora egokitzeko daukan gaitasunaren arabera. Gradu-ondoko ofizial bat antolatu dugu Euskal Herriko Unibertsitatearen bitartez, eta KirolDNAk kolaboratzaile bezala parte hartzen du. Genetikan eta nutriziorako nahiz kirol profesionalerako kimikan zentratutako gradu-ondoko bakarra da Estatuan.\nKirolari aplikatutako genetikaren esparrua hazkunde betean dago, zergatik?\nZientzia honek ez dauka ibilbide luzerik, 20 bat urte besterik ez, baina azken urteotan hazkunde esponentziala izan du. Eskabide handia dago kirolarien eta kirol arloko profesionalen aldetik eta, beraz, inbertsioa ere hazi egin da, interes komertziala handia delako. Gaur egun, gauza asko dakizkigu, kirolariek aprobetxatu ditzaketenak, baina interes horrek alderdi txar bat ere badakar berekin, inolako zorroztasunik gabeko analisi genetikoak saltzen dituzten enpresak sortu direlako. Arlo hau ez dago araututa oraindik, eta hori arazo bat da. Bestalde, badaude unibertsitateen laguntzarekin lan egiten duten erakunde serioak, baina kontuan izan behar da ikerketa bat egin, emaitza patentatu eta merkatura iristerako lauzpabost urte pasatzen direla, eta horrek ez dauka inolako zentzurik, genetikaren zientzia oso azkar baitoa aurrera. Horregatik, guk ez dugu patentatzen egiten duguna eta gaur emaitza bat lortzen badugu, erabiltzaileek bihar bertan aprobetxa dezakete.\nNolako aukerak zabaldu ditu genetikak kirol munduan?\nAdibide bat jarriko dizut: bi laguni dieta bera jarriz gero, baliteke batek 10 kg galtzea eta besteak bakarra, nahiz eta biek adin, gorpuzkera eta estres-maila bera izan. Neurri handi batean, genetikaren ondorioa da hori, beraz, oso baliagarria izan liteke dietak aukeratzeko, entrenamenduak erabakitzeko edo lesioak saihesteko. Guk ikerketak egiten ditugu futbolari profesionalentzat, zeintzuentzat egun bakar bat geldirik egoteak milioi bat euroko galera ekar bailezake. Hori bai, ez dugu talentuak aukeratzeko lan egiten, hau da, ez dugu egiten analisi genetikorik norbait munduko txapeldun izango den jakiteko, ez dagoelako froga zientifikorik horretarako eta etikoki gaitzesgarria iruditzen zaigulako. Iritsi zaizkigu horrelako eskaintza komertzialak, baina gaur egun ezin da jakin norbait txapelduna izango ote den analisi genetiko batean oinarrituta, kiroletan beste hainbat aldagai baitaude tartean. Ez dago horrelako talentu konplexuekin lotutako faktore genetikoei buruzko froga zientifikorik.\nZeintzuk dira KirolDNA enpresaren hurrengo helburuak?\nCrossfit produktu linea bat abiarazi dugu arestian, running eta txirrindularitzarako geneuzkanen modukoa. Orain arte garapenean eta ikerketan zentratu izan gara, sustapen eta banaketarako azpiegitura handirik gabe. Baina azken hilabeteotan inbertitzaile berriak batu zaizkigu, eta Estatuko zein nazioarteko banaketa enpresek beren interesa agertu digute. Interes eztanda horretaz jabeturik, eskaerari erantzuteko gaitasunak hobetzen ari gara. Espero dugu datorren urtean hasiko garela serioski nazioartekotzen.


Hasiera Denda Sufrezko Xaboia\nPuntu beltz eta larruazal koipetsuentzako.\nSufrezko Xaboia quantity\nSufrezko xaboia puntu beltzetarako eta esfoliatzaile ezin hobea.\nSufreak sebo-guruinetako erregulatzaile eta azaleko funtzio normalizatzailea bezala jarduten du, honi esker propietate antiseborreikoak eta lehorgarriak dituelarik. Gainera sufrearen deribatuak agente esfoliatzaile onak dira.\nGure xaboiak landare-jatorrizko olio eta glizerinarekin egiten dira artisau moduan.


NATURAZALEENTZAKO ARNASGUNEAK - alavaturismo - web.araba.eus\nNATURAZALEENTZAKO ARNASGUNEAK - alavaturismo\nArnasa hartzea edozein izakiren bizi-beharretako bat da, baina bada beste arnas-hartze sinboliko, intimo eta funtsezko bat, birikek eta oxigenoaren zein karbonoaren zikloek erregulatzen ez dutena. Akuifero emozionalak kargatzeko prozesu hori esperientziari lotuta dago, eta natura paregabea baino hoberik ez dago aparteko airea lortzeko.\nEz dago terapia unibertsalagorik naturan bainu bat hartzea baino, eta Arabakoak esperientzia naturalen edozein kontsumitzaile asetzeko gai diren aukerak eskaintzen ditu.\nBerdearen nagusitasunak espirituaren edozein haustura konpontzen du, gure arnasketa baretzen du. Arabak berdegune ugari ditu, klorofila zeremonien maisu duten konfort naturaleko espazioak dira. Bost parke natural, bost arnasketa sakon bezala.\nGorbeiako Parke Naturala Bizkaiko eta Arabako lurralde historikoen artean dago, 1.481 metroko garaiera duen Gorbeia mendiaren inguruan. 18 metroko gurutze formako saria du tontorrera iristeak: Gorbeiako gurutzea; bertan, panoramikarekin estasiatzea eta libreki arnasa hartzea komeni da, arranoekin bat eginda, alboetan pagoek eta haritzek leuntzen duten ibilbidea gogoan.\nGainera, giro horretan edo Gorbeiako gurutzearen historiaren inguruan entzuten diren kondaira mitologiko ugarien oihartzunari uko ez egitea gomendatzen da. Bi haizetek botatako aurreko bi gurutzeak ekarriko dizkigu gogora egungo gurutzeak.\n20.000 hektarea baino gehiago jartzen ditu parke natural honek lorpenarekin harro geratzen diren bertakoen zein kanpokoen esker oneko biriken eskura.\nArabako parke naturalen artean azalera txikiena duena da, baina ekosistemen aniztasun bera du.\nPuron ibaia bezalako pertsonaiek mendiak higatu eta zelaiak eta soroak batu dituzte.\nBederatzi dira ibiltariaren aisialdirako prestatutako bidezidorrak. Lalastrako Parke Naturalaren Interpretazio Zentroak ikuspegi osagarria eskaintzen dio bisitariari.\nParkearen beste erakargarrietako bat bertako haitzetan aurki dezakegun Euskal Herriko sai arreen kolonia ugariena da.\nParke honetan, basoek, ibaiek eta askotariko faunak naturaz gain ondare kulturala ere arnastera gonbidatzen dute. Horregatik, enklabe magikoa da Izki, eta pagadiak, lezkadiak, erkameztiak, hariztiak, urmaelak, nenufarrak, belatzak, behiak eta harkaitzak aurki ditzakegu bertan, batez ere harkaitzak, Soila eta Muela bezalako kareharrizko mendigune modura.\nIzkik kobazuloetan, ermitetan eta karobietan sartzeko aukera ematen du. Parkearen beste estimuluetako bat Erdi Aroko Korres herria da, bisitaria iraganera itzultzen duen harmonia urbanistikoa.\nAipagarriak dira, halaber, Belabia eta Muela mendietara igotzeko egin daitezkeen ibilbide seinaleztatuak, bai eta Bujanda eta Korres arteko itsaslabarretik igarotzen den ibilbidea ere.\nAizkorri-Aratz parke naturala, Arabako eta Gipuzkoako probintzien artean dagoena, euskal mendizaletasunaren erreferentzia puntua da.\nArabako Araia herria da Aratz (1.443 metro) igotzeko abiapuntua.\nIbilbidea sakan, torka eta lapiazez hornitzen duten kareharri urgoniarretatik dator inguruaren magia; horietako batzuek izen propioa dute, La Leze edo San Adriango tunelak kasu¸ izan ere, zilbor-heste arnasgarri batek bezala lotzen ditu bi probintziak.\nErliebe malkartsu batez osatua -Anboto gailentzen da bertan, 1.331 metrorekin-, Urkiolako parke naturala mendizale eta mendizaleen nirvana bat da, Araba eta Bizkaia probintziek partekatzen dutena.\nKareharriak agerian uzten du biodibertsitate oparoa, katalogatutako ehun fauna-espezie baino gehiago biltzen dituzten baso naturalak, sastrakak, larreak eta baso-landaketak tartekatzen dituena.\nARABAKO IBILBIDE BERDEEN SAREA ARDURATZEN DA NATURA ONDAREA, PAISAIA ETA BIODIBERTSITATEA BABESTEAZ. PROPOSAMEN IRAUNKORRA DA INGURUMENAREKIN BAT EGITEKO ETA BISITARIARI NATURAREKIN KONTAKTU ZUZENA EDUKITZEKO AUKERA ESKAINTZEKO.\nMendi-ibiliak egiteko eta bizikletaz paseatzeko berreskuratutako eta egokitutako bideek, parke naturalek, biotopo babestuek, Ramsar hezeguneek, paisaia bikain eta bereziek eta Korridore Ekologikoen Sareak osatzen dute ingurumen-sare hori, eta arnasa edo atseden hartzeko aukera ematen du, unearen arabera.\nErromes bihurtzea, ehun urteko haritzen istorioak entzutea, Zadorra ibaiaren ibilbide berdean paisaiarekin mimetizatzea dira, besteak beste, https://rutasverdes.araba.eus/es/rutas-verdes webgunean jasotzen diren aukera naturaletako batzuk, bai eta birikak, adimena eta lurraldearekiko atxikimendua asebetetzeko ere.\nUrdinaren tonalitate ugariek, gardentasunaren bertsio paregabeak eta mugimenduan dagoen uraren soinu bereziak osatzen dute ingurumenaren magnetismoa, Arabako uretatik datorren bake likido hori bere agerpen guztietan eskaintzera bideratuta.\nNerbioi ibaiaren sorrera –Bilboko itsasadarraren jatorria–, 270 metrotik gorako erorketa librearekin malda handiena gainditzen duen lurralde nazionaleko ur-jauzia da.\nDelikako kanoiaren gainean zintzilik dagoen balkoian eroso egotea komeni da, bere handitasunagatik zentzumenak nahasten dituen ikuskizuna ikusteko.\nEta ibilbideko emozioari eusteko, begi-belarriak erne baditugu, antzinako otsoen ulua sumatu ahal izango dugu lohietan, inguruko eraikuntza berezietan.\nJugalez ibaiak Kantabriako mendilerrotik igaro nahi du, eta, gainbeherak gainditu behar dituenean, ur-jauzi bihurtzen da. Ur-jauzi horietan, bertako landaredi trinkoak lasaitasuna eskaintzen du.\nUr-jauzia eta barne-bakea, Berganzoko Uraren Ibilbidean gauzatzen den paradoxa; ibilbide horrek ibilbide hori egiten duen ororen oroimenean irauten du; izan ere, gutxi dira Araban ugari diren baso sorginduetako batetik igarotzen den ur-ibilgu batenak baino aliantza intimoagoak.\nJaundia ibaia; 100 metrotik gorako desnibela duen kareharri malkartsua; harkaitza higatuz joan den prozesu geologiko higagarria; begiratoki estrategikoa; artzain baten eta lamia baten (euskal folkloreko izaki mitologikoa) kondaira ere bai; emaitza? Goiuriko ur-jauzia, mugimenduan dagoen uraren piroteknia, aurkitu edo hobetzeko bisitatu beharrekoa, hobe udazkenean edo udaberrian, emariak bere burrunbarekin lo dauden zentzumenak astindu ditzan.\nLANDA ETA GARAIOKO HONDARTZAK\nUr geldia, ur mantsotua, gizakientzako ur ia estabulatua, gozamen bihurtzen da ingurune naturalari ez erasotzeko helburuz tentuz ibili denean. Hala gertatzen da Landa eta Garaio urtegietan dauden barnealdeko hondartzetan. Ekosistema horretan, moteldu egiten da arnasketa, gehiegizko lasaitasuna dela eta, baina ur kiroletarako gune ludikoak eta piknika egiteko lekuak ere eskaintzen dizkio bisitariari.\nUraren kalitateagatik, garbitasunagatik, informazioagatik eta laku izatea lortzen duten urtegi batzuen zerbitzuengatik, bandera urdinak eman dizkiote jarraian, ongi zaintzen baitira hondartzak.\nLandarediaren eta faunaren aniztasun homogeneoa babesten duen espazio geografiko uniformea da biotopoa. Guardiakoa lau hezegune endorreikok osatzen dute (ez dute ur-ibilguekin komunikaziorik), eta prezipitazioen arabera aldatzen da maila. Hezegunerik zabalenaren inguruan, ibilbide egokitu bat dago, eta nagusiki ardogintzarako den lur batean txertatutako paisaia bereizi batez gozatzeko eta migrazio-ibilbideetan atseden hartzeko Guardian geratzen diren hegaztien katalogo zabal bat behatzeko aukera ematen du.\nAirearen garbitasuna ez da kutsatzailerik ezagatik neurtzen, arnasa hartzen duenarengan emozioak berritzeko eragiten duen gaitasunagatik baizik. Aire garbia espezie babestu bihurtzeko bidean dago, pribilegiatuen eskura dagoen esklusibotasun bat. Araba garbitasun handia duen atmosfera bat izan daiteke.\nHorren toponimia ez dago metal preziatuarekin lotuta; euskararen etimologietan murgildu behar da, goratasunarekin, goratzearekin, gailentasunarekin, lotzeko. Inguruaren gainean goratutako tokiek okupatzeko gogoa piztu dute sarritan. Inguru horretako aztarna arkeologikoak K.a. 750. urtearen ingurukoak dira, baina santutegiaren lehen ziurtasun historikoa 1138koa da.\nEraikin bikain eta nagusia itsas mailatik 850 metrora dago; eraldaketa ugari jasan ditu historian zehar, baita sute bat ere, 1913. urtean, eta erabat kiskali zuen ia.\nGaur egun, birgaituta, distira eskaintzen du, eta panoramika dualak begirada Lautadaren eta Zuiako haranaren artean banatzea ahalbidetzen du.\nHiriko parkeek hiriko atmosfera birsortzea dute helburu. Floridakoa birika berde handia da Gasteizko bihotzean, historiaz beteriko txoko enblematikoa izateaz gain.\nDiziplina anitzekoa, erabilerari dagokionez; oroitarazlea, beste mende bateko klasizismoari eusteagatik; pedagogikoa, barnean lorategi botaniko bat edukitzeagatik; paisajistikoa, hainbat landare-espezie edukitzeagatik; eta utilitarista, Eusko Legebiltzarraren egoitza hartzeagatik; Florida parkea garbitasun-oasia da hiri-esparru batean. Bi mende dira, jada, hiritik irten gabe naturan sentitzeko espazio atsegin baten bila dabiltzan gasteiztarren arnasen lekuko gisa.\nNatura nagusitzen denean, ez dago hura berdindu dezakeen giza alderdirik. Entziako mendilerroa begi zorrotzenei ere huts egiten ez dien inguru begetal eta orografikoa da. Probintziaren ipar-ekialdeko muturrean dago, eta paisaia ugari daude horren 50 km²-etan, pagadiak eta erkameztiak nagusi; 1.000 metrotik gora, txilardiak eta ipuruak ere aurki ditzakegu.\nKareharri gorriek monumentu megalitiko ugarien aurrean gozatzen diren mendizaleak, ibiltariak eta historiaurrearen zaleak erakartzen dituzte.\nGUARDIAKO ETA BASTIDAKO MAHASTIAK\nMahastiak batez ere ardotarako badira ere, paisaia, agertoki eta habitat ere badira. Guardiako eta Bastidako -Arabako Errioxaren bi bihotz- mahastien dentsitateak berezko garbitasuna gordetzea ekarri du, eta beste gehigarri bat ematen dio bisitariari, natura jaiotzen ikustearena, urtaroaren arabera tonalitate desberdina hartzen duen begirada bat suspertzen duena, mutazio kromatiko hori paisaiaren beste erakargarrietako bat baita.\nDONEJAKUE BIDEA ETA SAN IGNAZIOREN BIDEA\nBide guztiek Erromara daramate, baina baita Santiagora ere. Bidearen handitasunetako bat erromesari eskaintzen dion alternatiba andana da. Lau dira Arabako probintziatik igarotzen den ibilbide alternatibo baten etapak; San Adriango tuneletik du sarrera, eta Gatzaga Buradonetik irteera.\nSan Ignazioren bideak 70 kilometro egiten ditu Arabako probintzian zehar, gehienetan bost etapatan banatuta. Masifikaziorik gabe, Arabako inguru natural malkarretako batzuetan barneratuta.


EÑAUT ELORRIETA – Lezama – Gaizka Peñafiel Dañobeitia\nPosted on 2017-12-30 2017-12-30 by gaizkapenafiel\nEÑAUT ELORRIETA – Lezama\nUrtea amaitzear dagoela luxuzko ekitaldia izan dugu herrian, euskal sortzaile puntakoenetako bat, Eñaut Elorrieta musikariarena alegia. Hego haizea kalean eta eliza aspaldiko partez jendez betea. Helduak eta gazteak bat eginik arretaz ikus eta entzunez. Emanaldi intimoa izan da, ilunpetan gozatzen den horietakoa. Soinua ona, eliza baten geundela kontutan hartuta, primerakoa.\nBere bakarkako diskoa, ‘Deserriko Kantak’, ia osorik aurkeztu du Eñautek gitarra eta ahots soilaz. Berak adierazi duen moduan halaxe sortu zituen abestiok eta hala interpretatu nahi izan ditu gaurkoan. Hortik at bere beste konposizio batzuk ere eskaini dizkigu, ‘Desio bat‘ esaterako. Eta jakina, Ken Zazpirekin abestu ohi dituen pieza batzuk ere ekarri ditu publikoaren gozamenerako.\nIluntze zoragarria izan da.\nIa ilunpetan egon garen arren hortxe emanaldiko argazki batzuk:\nTagged with:eñaut elorrieta,kontzertua,lezama\nAurreko bidalketaESNE BELTZA – 10 urte lagunartean\nHurrengo bidalketaINPERNUKO – Azpeitia


«Emakumeak ahizpa gisa ikusten ditut; hortik ulertzen dut musika» | Musika | GAIAK\n2022 OTS. 13 - 07:00h\nKantu berria kaleratu du Anne Lukin (Iruñea, 2001) abeslariak, ‘Ay, pequeña’, musikagintzaren industrian topatu duen paternalismoari kritika eginez. Iruindarra bide argitsu eta naifetik aldendu eta melodia ilunagoen aldera igaro da.\nAnne Lukin abeslaria. (Cesar MESTRE)\nOso urduri zen kantua kaleratzeko orduan, aspalditik gordeta zeukalako eta jendaurrean aurkezteko gogoz zegoelako: «Iazko apirilean idatzi nuen, bideoklipa abuztuan egin eta ekoizpena irailean; hortaz, bazen ordua hau kaleratzeko. Gauzak isilpean edukitzearena oso gaizki daramat, baina, gainera, abestia momentu jakin batean idatzita dago eta denbora gehiegi pasatzen bada, beste modu batean sentitzera iristen zara abesti hori bera. Hortaz, hori gertatu aurretik kaleratu dut», kontatu digu Anne Lukinek.\nDiskoaren aurkezpen biran buru-belarri ibili da; izan ere, 2021ean kaleratu zuen bere debuteko lana, ‘Al dia siguiente’. «Beti gauza bera gertatzen da, obra bat publikatzen duzunerako beste bat egiten ari zara eta, orduan, kaleratu nahi duzu sortzen ari zaren hori, baina aurrekoa ere behar den moduan aurkeztu behar duzu», esan du.\nDebuteko lanarekin industriaren barruan dagoen guztia ezagutzeko aukera izan du eta «harrituta» geratu dela aipatu digu abeslari gazteak. «Marabunta handia da, nik uste baino askoz ere handiagoa. Hala ere, oso pozik nago diskoak izan duen harrerarekin, oso harro nagoelako egin genuen lanaz. Harrera kaskarragoa izan balu ere, berdin-berdin pozik egongo nintzateke. Hortaz gain, zenbat eta gehiago kantatu, orduan eta gehiago gustatzen zait sortu genuen hura. Urte honetan egindako ibilbidearekin pozik nago», azaldu du.\nMusikaren industriari kritika\n«Ya verás la que te espera» eta «nunca serás la primera» esaldiak jasotzen ditu kantu berri honetan; industriaren atzaparrak ikusi zituen unea jasotzen du nolabait ‘Ay pequeña’ abestiak:\n«Abesti hau esaldiz josita dago eta ia denak esan dizkidatenak dira, baina badaude tartean nik nire buruari esaten dizkiodanak ere. Inguruan sumatzen dudan horrek guztiak eragiten du nik nire buruari halakoak esatea. Ikusiko nuela zer zetorren esan zidaten eta nik ere nire buruari esan izan diot. Baina, ‘lehenengoa ez zara izango inoiz’ hori dagoen lehiakortasunari kritika egiteko erabili dut. Ez dut batere atsegin emakume artiston artean sortzen den lehiakortasun hori, askotan medioek egiten dituzten konparaketen ondorioz sortzen dena, eta gorroto ditut. Nik nire gisara mundu honetan dabiltzan emakumeak ez ditut lehiakide bezala ikusten, ahizpa bezala baizik. Ahizpatasunetik ulertzen dut musikagintza. Lehiakortasun hau gorroto dut».\nBaina bada esaldi bat benetan gogorra dena, guztien artean nabarmentzekoa, «tu talento es cosa nuestra» esaten duena: «Ez didate literalki esan, baina bai zeharka. Diskoa atera nuenean, industriako jende garrantzitsuak nire taldekideei idazten zien esanez ea nola lortu zuten ni mugitzen ari nintzen inguruan mugitzea, baina niri zuzenean sekula ere ez dira ausartu ezer esatera. Eta horrek sekulako amorrua sortzen dit. Batzuetan ahazten zaizu zure inguruan lanean dabiltzanak zuk sortzen duzun musikagatik daudela hor, baina hori da inurri bat bezala sentitzen naizelako, lanerako prest. Iruzurti moduan ere sentitzen zara batzuetan. Musikaririk gabe ez legoke industriarik, baina ahaztu egiten zaigu».\nEstiloz asko aldentzen da ‘Ay pequeña’-rekin. «Elektronikoagoa, ilunagoa, ‘malaostia’ gehiagorekin… Ez dakit nola esan. Baina horrela izatea nahi nuen eta horregatik sentitzen dut halako bertigo bat. Guztiz kontziente naiz aldaketaz eta iluntasunerako bira honetaz, baina barruan zerbait sortzen du». Izan ere, ‘Al día siguiente’ diskoan argitasun handia dago eta baita naif puntu bat ere. Kasu honetan, berriz, bere burua babestu eta ahalduntzeko kantu gisa har daiteke abestia, arriskuak hartu dituena, bai hitzengatik eta baita musikagatik ere.\nBideoklip eta guzti aurkeztu du kantua eta «dena lerro berean» doala kontatu digu Lukinek. Marc Borras eta Ana Maria Burgos izan dira ikus-entzuneko piezaz arduratu direnak eta gauza desberdin asko ikusten dira: zientzialariak gozoki batzuk sortzen, Anne bera buruz behera, sokekin lotuta habia batean…\n«Inozentziarena nigan inposatzen saiatu dira; nire musika estiloari eta mundua ikusteko moduari atxiki izan diote; arma bat bezala erabili dute, nahiz eta ni askotan ez naizen horrela sentitu»\nIrudien esanahia ere azaldu du Iruñeko abeslariak: «Zientzialari horiek paternalismoa gorpuzten dute eta bereziki musikaren industrian aurkitu dudan paternalismoa. Gozokien zera hori metafora moduan ulertu behar da, umetasunaren kontua eta inozentziarena nigan inposatzen saiatu direlako, nire musika estiloari eta mundua ikusteko moduari atxiki izan diotelako, arma bat bezala erabili dute, nahiz eta ni askotan ez naizen horrela sentitu. Ume txiki baten pare tratatu naute askotan eta nire obra horrela ikusi dute, eta horri kritika bat egin nahi izan diot. Eta habiarena nire burua galduta topatu dudalako izan da».\nDisko baten atzean dagoen lanari buruz ere gogoeta egin du Lukinek: «Urtebete pasatzen duzu diskoa idazten, ekoizten, konposatzen… Tira, eta nik urtebete, baina beste batzuek askoz ere gehiago, eta gehienez hiru hilabeteko bizitza izaten du diskoak. Egunero ehunka abesti ateratzen dira eta zaleek oso azkar kontsumitzen dute guztia; orduan, zuk egindako lan horrek iraungitze-data oso laburra duela jabetzen zara. Eta horrek zer pentsatua ematen du. Ez da larritzen gaituen zerbait, baina bai kezkatzen gaituena. Oso zaila da hor mantentzea eta merkatuak ez irenstea. Artista eta lagun askorekin hitz egin dut gaiaz. Eta nola konpontzen duzu arazo hau? Ez dakit erantzuten. Baina nire kasuan disko bat egitearen helburuetako bat kontzertu bat nire kantuekin eskaintzea zen, bertsiorik eta halakorik egin gabe, eta horrekin pozik nago. Berriz ere gauza bera errepikatuko nuke, diskoaren formatua gogoko dudalako: abestiek zentzu bat izatea, artea lantzea, kontzeptu baten bueltan lan egitea, eta halakoak».\nLan berrian buru-belarri dabil, nahiz eta lehendabizikoaren aurkezpen kontzertuak izango dituen 2022an ere. «Etapa berri batean sartuta nago, ilunagoa dena, eta sortu ditudan abestiak bide horretatik doaz. Iluntasun hori besarkatzen dute; nire izateko moduaren beste alde bat eta bizitzarekiko dudan ikuspegi desberdin bat erakusten dut. Bide hori esploratu nahi dut eta orain iluntasunaren momentua etorriko da; gutxika joango gara abesti berriak erakusten. Aldi berean, ‘Al día siguiente’ diskoaren aurkezpen kontzertuekin jarraituko dugu eta udan izango dira hainbat kontzertu».\nAnne Lukin: «Eszenatokira igotzen naizenean, burbuila batean sartzen naiz»\nLau emakume nafar telebistatik arrakastaren olatura\nBiluztasunaren goreneko adierazpena, Amaia Mirandaren lehen lan luzea


OMEk dio gaur egun merkaturatzen diren transgenikoetan ez dagoela osasunerako arriskurik. | Consumer\nOMEk dio gaur egun merkaturatzen diren transgenikoetan ez dagoela osasunerako arriskurik.\nOrganismo horiek ingurunean duten eragina ezagutzen du, haien geneak beste labore batzuetara pasa baitaitezke\nOsasunaren Mundu Erakundeak (OME) txosten batean “estatu kopuru baten kezkei” buruzko 20 erantzun ematen ditu, eta txosten horretan dio gaur egun merkaturatzen diren genetikoki eraldatutako organismoak (GEO) edo transgenikoak ez direla arriskutsuak giza osasunerako. Hala ere, ingurumenerako arrisku erreala onartzen du, labore horien geneek tradizionaletara jauzi egin baitezakete.\nOMEk bere txostenean dioenez, “www.who.int/fsf/GMfood/qa_sp.pdf” web orrian gaztelaniaz dago, eta ez da frogatu gaur egun merkaturatzen diren GEOen giza osasunean eragin negatiborik duenik, hala nola artoa, soja, txikoria, kalabazak edo patatak. Izan ere, produktu horiek urteak daramatzate herrialde askotan kontsumitzen.\nElikagai transgenikoek izan ditzaketen arriskuen artean, Erakundeak hiru aipatzen ditu: alergiak sor ditzaketenak; horregatik, saihestu egiten da alergia izan dezaketen elikagaien geneen transferentzia; transferentzia genetikoak, hau da, sartutako genea pertsonaren zeluletara edo digestio-traktuan dauden bakterioetara jauzi egiteak; horregatik, OMEk eta FAOk antibiotikoei aurre egiten dieten geneak ez transferitzea sustatu dute.\nEta hirugarrena, eta arrisku handiena, geneak laborantza konbentzionaletara edo labore tradizionalak eta genetikoki eraldatuak nahastera bideratzea da. Alde horretatik, OMEk laboreen kutsadura nola murriztu aztertzen du, eta egonkortasuna eta ingurunean dituen ondorioak ebaluatzen dituela dio. Era berean, bere kezka adierazten du laborategietan manipulatutako populazio basatietan sar daitezkeelako.\narriskuak osasuna transgenikoak


Udalak argitaratu du Telleriako etxebizitzak esleitzeko zozketen zerrendak jasotzen dituen notario-akta - leihoa.info\n2018 July 24, Tuesday 2018 July 24, Tuesday adminLeioa, Sarrera, Uncategorized\nHiru eguneko epea egongo da erreklamazioak aurkezteko\nLeioako Udalak notario-akta argitaratu du, Leioako Telleria auzoan babes ofizialeko 11 etxebizitza (BOE) eta 4 udal etxebizitza tasatu (UET) esleitzeko egindako zozketaren zerrendarekin batera. 3 egun balioduneko epea egongo da erreklamazioak aurkezteko, iragarkia argitaratzen den egunaren biharamunetik hasita; hau da, aste honetako asteazkena, osteguna eta ostirala.\nBerau Iban Rodriguez alkateordeak sinatutako 2134/18 dekretuaren bidez onartua izan da. Dekretuan zehaztutakoaren arabera, zozketa Rodolfo Soto Fernández notarioaren aurrean egin zen, eta horren akta gaur bertan aurkeztu izan da udalean, erroldan 9.740/18ko zenbakia duelarik.\nAipatu notario-aktan hamabost etxebizitzetako baten behin-behineko esleipendunen eta itxaron-zerrendak azaltzen dira. Eta, arestian esan bezala, ostiralera arteko epea ematen zaie interesdunei erreklamazioak aurkez ditzaten.\nZozektaren prozedura eta izandako akatsak\nNotario-aktan zozketarekin hasi baino lehen zozketaren prozedura azaldu zela jasotzen da, hots, 6 zozketa –hiruna prozesu bakoitzeko– egingo zirela, eta zein izango lehentasuna ere azaldu zela agertzen da, hots, lehenik eta behin Leioan erroldatuak, bigarrenik, Leioan lan egiten dutenak, eta hirugarrenik, Euskadiko Autonomia Elkarteko Leioa ez beste herriren batetan erroldatuak, bai Babes Ofizialeko Etxebizitzen kasuan zein Udal Etxebizitza Tasatuenean.\nAktan, hala ere, zozketan izandako bi akats azaltzen dira: lehenik eta behin, zozketa egin bitartean sortutako zalantzak 6 eta 9 zenbakiak zituzten zenbakiekin, papertxoetan ez baizen argi geratzen zein zen zenbaki bakoitza. Hori detektatu zen 98 zenbakia atera zenean ezen, buelta emanda –ez baitzuen ezelako markarik– 86 irakur baitaiteke. Hala ere, zozketarekin aurrera egitea erabakitzen da “eta papertxoari mahaian aurkitzen diren antolatzaile eta notariori erakutsi bezalako zenbakia esleitzen zaio -98-, zenbakiaren azpian marratxo bat eginez nola irakurri behar den adieraziz”.\nBaina, horretaz gain, beste akats bat ere gertatu zen zozketan: papertxo guztiak kutxatik aterata, bat falta zela –168 sartu ziren eta soilik 167 zenbaki zerrendatu ziren–. Zerrendatutako zenbaki guztiak begiratuta, zerrendan apuntatu gabe zegoen zenbakia 96a zela ohartu ziren mahaikoek, notario-aktan datorrenez. Eta “hori noiz izan zen kutxatik aterata ez dakitenez, antolatzaileek lehen zozketa hori bertan behera uztea eta berriro egitea erabaki zutela” jasotzen du notarioak idatzitako aktan.\nZozketen emaitzak eta Artirent XXIren azalpenak\nZozektaren emaitzak ere jasotzen dira Leioako notarioak egindako aktan.\nHala ere, Artirent XXI S.L. enpresak, bere webgunean eskegi zuen ohar baten arabera, erreklamazioen ostean sortuko diren behin betiko zerrendek esleipenen ordena zehazten dute, baina behin betiko esleipenak eskatzaileek egindako etxebizitza motaren arabera (logela 1 edo 2 eskaerak) eta hautaketa txanda heltzen den momentuan eskuragarri egongo diren etxebizitzen arabera egingo dira.\nHorretarako, enpresak iragartzen du laster jarriko dela esleidunekin harremanetan (epostaz edota telefonoz) jakitera emateko behin betiko esleiduna izan dela adierazteko eta enpresaren buegoetara joateko etxebizitza zehatza aukeratzeko.\nBehin hori eginda kontratua sinatzeko deia egingo zaie esleidunei. Horretara fidantzaren kopurua sartua dagoeneko banku-ziurtagiriarekin eta bankuaren berme gehigarrien edo banku abalaren egiaztagiriarekin joan beharko da.\nBehin alokairu-kontratua sinatuta, Eusko Jaurlaritzaren Etxebizitza Sailean oniritzia emateko eskaera egingo du enpresak, hilabete bat edo bi luzatuko den prozesua izanik. Behin oniritzia jasota hitzordua egingo du enpresak esleidunekin etxebizitzen eraikinean bertan giltzak emateko eta etxebizitzaren inguruko azalpen guztiak emateko.\n2134/18ko Udal Dekretoa\nEsleidunen behin behinekoen zerrenden notario-aktak\nArtirent XXI S.L. enpresaren oharra\nTelleria hutsik arearen zozketetann onartutako pertsonen behin betiko zerrendak\n11 VPO, 4 VTM, Acta notarial, Sorteos, Tellería vacante


Euzko alderdi Jeltzalea ez dago moneta sozialaren aurka baina Oñatin ezarri den eredua baino praktikoagoak daudela uste du. — Berbia\nEuzko alderdi Jeltzalea ez dago moneta sozialaren aurka baina Oñatin ezarri den eredua baino praktikoagoak daudela uste du.\nEAJko udal taldeak Txantxi moneta sozialari buruzko iritzia eman du prentsa ohar bidez. Lourdes Idoiaga bozeramaileak azaldu duenez, jeltzaleak ez daude moneta sozialaren aurka, urte beteko esperimentua delako, baina tokiko saltokiak sustatzeko eredu praktikoagoak daudela uste dute.\nJeltzaleek tokiko merkataritza eta ostalaritza beti babestu dutela eta hala egiten jarraituko dutela esan du Idoiagak. Zentzu horretan, tokiko jardun hori sustatu, hobetu eta indartzera bideratutako ekimen guztiek jeltzaleen errespetua merezi dutela gaineratu du.\nBaina Oñatin udal gobernu taldeak martxan jarri duen sistemaren kudeaketa konplexua eta garestia dela diote jeltzaleek, ezarri diren igortze, iraungitze eta trukerako epe mugengatik. Konplexutasun horrek, moneta sozialaren erabilpena mugatu eta zenbait kasutan penalizazioak eragingo dituela dio Lourdes Idoiagak.\nHala, EAJk erabilgarriagoak diren beste sistema batzuen alde egiten du, kultura bonuak, Debagoiena mankomunitateko bonuak edota Ogerlekoa, Aiara bailarako merkatariek erabiltzen duten moneta soziala.\nAzkenik, jeltzaleek jakinarazi dute oraindik ez dela enpresarik batu sistema berrira eta hori parte hartzen duten tokiko merkatarien kalteetan dela.\nBaina alde onak ere ikusten diote jeltzaleek Txantxien proiektuari, funts soziala sortzea positiboa bait deritzote. Hala ere, funts horren sorrera hainbat modutara landu daitekeela eransten dute, udal esparruan, udaletxe, merkatari, ostalari eta enpresen arteko elkarrekintza sustatuz, adibidez.


Nortzuk gara - Dongguan Huan Lian Automation Equipment Co., Ltd.\n------ etiketatzeko makina eta ontziratzeko irtenbide adimenduneko hornitzailea!\nDongguan Huan Lian Automation Equipment Co., Ltd. Txinako fabrikazio hiri ospetsuan dago - Dongguan City.\nTeknologiaren ikerketa, garapen, ekoizpen, salmenta eta ustiapenen bilduma da, goi-teknologiako enpresa pribatuetako bat bezala. Enpresak "Made in China 2025" ekarpenak egiteko konpromisoa hartu du. Enpresa nagusiaren bilgarri automatikoen ekoizpen lerroaren negozio nagusia ardatz hartuta, konpainiak enpresa talde filiala osatu du etiketa auto-itsasgarrien inprimaketan, doitasunezko mekanizazioan, xafla automatikoan, arropa ontziratzeko makineria adimendunean eta industria katearen ekologian. Gobernuaren deiari erantzunez eta epidemiaren prebentzioan eta kontrolean lagundu ahal izateko, konpainiak maskara makinen proiektuen saila eratzea erabaki zuen 2020an eta maskara ekoizteko ekipoak hornitzea 2.000 enpresa baino gehiagori.\nSortu zenetik, enpresa "garapenaren xedearen" zientzia eta teknologia produktibitate indartsua da "atxikitzen da," kalitatea enpresaren biziraupenaren osagai gisa "jarraitzen du barne eta atzerriko automatizazio teknologia aurreratuak, ikerketak eta garapena xurgatzen. eredu berriak, etiketatze teknologia optimizatu, konpainiaren eskala zabaldu. Etengabeko berrikuntzarekin eta 9 urteko esperientzia diseinuan eta ekoizpenean, kalitate oneko ekipamenduak eta saldu osteko zerbitzu integralarekin, bezero orokorrek aintzatespena eta laguntza izan dute. garatutako 8000 metro koadroko azalera estaltzeko, 100 langilek fabrika handien etxearen etiketatze berezia dute, etiketatzeko makina industria industriako enpresen muina bihurtu da.\nEraztunen automatizazioa sortu zenetik, etiketatzeko makinen teknologien industrian aberastasuna menperatu du, guztira 100 etiketatze makina modelo baino gehiago. Produktuak honako hauek dira: botila biribilak etiketatzeko makina seriea, etiketatzeko makina laua serie, alboko etiketatze makina seriea, honako etiketatze makinan. serieak, lineako inprimaketa etiketatzeko makina seriea, berehalako inprimaketa etiketatzeko makinen seriea eskaneatzen, doitasun handiko etiketatze makina seriea, etab. Geroztik eguneroko produktu kimikoak, medikuntza, elikagaiak, ardoa, elektronika, hardwarea, automobila, inprimaketa, plastikoa, kultura eta hezkuntza eta ehunka bezeroen beste industria batzuen zerbitzuak, produktuen etiketatze eraldaketaren automatizazioa lortzeko, Txinan automatizazioak garatzeko behar den ekarpena egin du.\nEtiketatzeko makina tradizionalen diseinua, ekoizpena, salmentak eta abarrez gain, konpainiak arreta berezia eskaintzen dio modelo berrien ikerketari eta garapenari. 2013an, enpresak eskulan eta baliabide material asko inbertitzen ditu ikerketa eredu berrietarako. eta garapena, arrakastaz garatu ditu ur mineralak etiketatzeko makina, berehalako inprimatzeko etiketatzeko makina, zehaztasun handiko etiketatze-makina labaintzailea, zehaztasun handiko etiketatze-sistema manipulatzailea, telefono mugikorren babeseko filmak etiketatzeko makina, etab. diapositiba zehaztasun handiko etiketatzeko makina eta manipuladoreak doitasun handiko etiketatze sistemak bete du industriaren hutsunea!\nHuan Lian, zerbitzu pertsonalizatua zure produkzio lerroan; aukeratu Huan Lian, egin zure ekipamenduan aditua aholkularia!\nElkarrekin lan egin dezagun bikaina sortzeko, espero dugu zurekin lankidetza zintzoa lantzea!\nBotila etiketatzailea, Botilak etiketatzeko makina, Arropa Enbalatzeko Makina, Botila etiketatzailea, Ardo botilen etiketatzailea, Garagardo botila etiketatzailea,


"I have low vision"-ekin atzerrira bidaiatu - Tengobajavision\n“I have low vision”-ekin atzerrira bidaiatu\nGaur “Ikusmen Murriztua Dut” bereizgarriak 3 urte betetzen ditu. Hori ospatzeko, daukagun materialean egindako hainbat hobekuntza azaldu nahi dizkizugu.\nAlde batetik, “Ikusmen Murriztua Dut” bereizgarriaren web orrialdea berriztatu dugu, irisgarriagoa egiteko eta hedapenerako materialaren deskargatzea ahalbidetu ahal izateko. Era honetara, zuen erkidegotik, elkartetik, zentrutik, eta abar, sentsibilizazioan laguntzen jarraitu ahal izango duzue.\nBestalde, hainbat partikular eta erakundek eskatuta, txapa bereizgarria ingelesez ere sortu dugu, “I have low vision”, eta elkarteko bolondresak web orrialdeko edukia ezezik (www.ihavelowvision.org) bideo didaktikoa ere (https://youtu.be/cdnqup20s70) ingelez hizkuntzara itzuli dugu. Guzti honek, ikusmen murriztua duen pertsona bezala identifikatzeko aukera ematen die atzerrian bidaiatzen edo/eta bizi diren pertsonei eta web orria erabili ahalko dute proiektuaren euskarri bezala.\nJakina! Izugarri gustatuko zaigu nazioarteko elkartek prestatu dugun materiala erabiltzen badute eta guztiok elkarrekin ikusmen urritasunaren sentsibilizazioaren inguruan lan egiten badugu.\nMila esker hedatzeagatik!\nAurrekoa Previous post: Argus II protesiaren inguruan hitzaldi jardunaldia Donostian\nHurrengoa Next post: El distintivo Tengo Baja Visión aumenta día a día su difusión


«Gaixtoa banintz» | Iritzia | Berria\n«Gaixtoa banintz, erranen nuke… Baina ez naiz halakoa, eta orduan, erranen dut halere. Balio dute poliziak funtziona dezan». Horrela erantzuten zion Michel Foucault pentsalari frantziarrak (Poitiers, Frantzia, 1926 - Paris, 1984) epaile baten funtzioa zein den galderari, 1977an eman elkarrizketa batean. Hasperen luze baten ondoren, ironia horrekin hasi zuen azalpena. Eta horrela segitu zuen bere probokazio puntuarekin: «Beti uste dugu XVIII. mendeko gertakari nagusia justizia erreforma dela, libertateen erdiespena. Baina XVIII. mendean biziki inportantea den gauza bat asmatu da. Eta gainera, meritua norena den ez da aski aipatzen. Gertatzen dena da asmatzaileak frantsesak direla: Polizia da. Polizia bere forma modernoan XVIII. mendeko asmakizuna da, monarkia administratiboarena. Polizia arautze soziala segurtatzen duen instantzia ikaragarria da orduz geroztik. Etengabeko zaintza, jendeen jarreren zuzenketa gelditu gabea. Ez da justizia instantzia bat, baizik eta normalizazio instantzia bat. Kontua ez da hainbeste legea betearaztea. Gehiago da jendeengandik jarrera normal bat lortzea, behar den bezalakoa. Eta hori poliziak du egin. Eta uste dut funtzio polizial hori dela justiziaren funtzionamenduaren oinarria. Justizia ez da beste ezerentzat egina: hor da maila ofizialean, legalean eta erritualen mailan funtsezkoak diren kontrol horiek, poliziak segurtatzen dituen kontrol horiek erregistratzeko. Justizia poliziaren zerbitzuko da, historikoki eta izatez, instituzionalki».\nOihartzun berezia sor dezake 1977ko gogoeta foucaultar honek, noiz eta Frantziako Asanblea Segurtasun Orokorrerako legea aztertzen ari dela. 24. artikuluak debekatu nahi die kazetariei lanean ari diren poliziak filmatzea. Eta jakinez gainera, iduriz, legerik ere ez dutela behar. Guillaume Fauveau kazetari argazkilaria mehatxatu berri dute poliziek Baionan, poliziaren kontrol operazio batean argazkiak hartzen zituela. Ez zuela horren egiteko eskubiderik leporatu diote.


About: Felix Hausdorff\nFelix Hausdorff (Breslau, 1868ko azaroaren 8a – Bonn, 1942ko urtarrilaren 26a) alemaniar matematikari judua izan zen, topologia modernoaren aitzindaritzat jotzen dena eta neurriaren teorian, multzo teorian eta analisi funtzionalean ekarpen handiak egiten zituena. Bere izena daramate Hausdorff neurria, Hausdorff espazioa eta Hausdorff distantzia besteak beste. 1942 urtean bere buruaz beste egin zuen emaztearekin batera, kontzentrazio-esparru nazi batera bidali behar zutela saihestu ezinik.\nFelix Hausdorff (Breslau, 1868ko azaroaren 8a – Bonn, 1942ko urtarrilaren 26a) alemaniar matematikari judua izan zen, topologia modernoaren aitzindaritzat jotzen dena eta neurriaren teorian, multzo teorian eta analisi funtzionalean ekarpen handiak egiten zituena. Bere izena daramate Hausdorff neurria, Hausdorff espazioa eta Hausdorff distantzia besteak beste. 1942 urtean bere buruaz beste egin zuen emaztearekin batera, kontzentrazio-esparru nazi batera bidali behar zutela saihestu ezinik. (eu)\nFelix Hausdorff (eu)


Batzar irekia egin du EH Bilduk, udal bozetarako hautagaiak onesteko - Lasarte-oria - Txintxarri.eus\nBatzar irekia egin du EH Bilduk, udal bozetarako hautagaiak onesteko\nTxintxarri Aldizkaria 2019-01-18 16:48\nEstatutuen arabera, urtarrilaren 27ra arteko epea dago hautagaiak aurkezteko.\nGutxi falta zaio Lasarte-Oriako EH Bilduri hautagaiak aurkezteko. Atzo, ostiralean, batzar irekia egin zuten Mercero gunean, proposatutako zerrenda onesteko. Halere, estatutuen arabera, oraindik epea dago beste hautagaiak aurkezteko, hain zuzen, hilaren 27ra arte.\nBatzarraren hasieran orain arteko ibilbidea azaldu zuten. Urrian eta azaroan egin zituzten aurreko bilera irekiak. Bilera horietan finkatu zituzten zerrenda osatzeko irizpideak. Lantalde bat ere martxan jarri zuten zerrenda osatzeko, irizpide horiek kontutan hartuta. Hain zuzen, EH Bilduk azaldu duenez, horren emaitza aurkeztu zuten atzoko bilkuran: zerrendaburua eta hasierako postuetarako zerrendakideak. "Lasarte-Oria bizia egiten aritutako lagunez osatuta dago, baina udaletik eragiteko gogorarekin".\nEdonola ere, alkategaia aurkeratzeko prozedura amaitu ez denez, oraindik ez dituzte aurkeztuko hautagaiak. Hautagai berriak aurkeztu daitezke oraindik; horretarako, hamabost abalisten babesa beharko dute. Urtarrilaren 27an hautagai bakarra egonez gero, automatikoki izendatuko lukete zerrendaburua.


Etxerat AE - Salbuespen espetxe politika atzean uzteko mobilizazioaren bidea ezinbestekoa da ere\nSalbuespen espetxe politika atzean uzteko mobilizazioaren bidea ezinbestekoa da ere\nSarerekin batera agerraldia egin dugu espainiar Estatuko 30 espetxetik gora vis a vis komunikazioak etenda daudela adierazteko eta behingoz, euskal presoak Euskal Herria ekartzea eskatzeko\nETXERAT (2020-IX-21). Euskal presoek eta haien senideek oso une zailak bizitzen jarraitzen dute; izan ere, joan den udaberriko osasun-larrialdiak eragindako inkomunikazioan izandako beldurrari, ziurgabetasunari eta hutsuneari, orain, hainbat espetxetan komunikazioak etetea gehitu zaie, Covidaren positiboak espetxe barruan daudelako.\nEgoera aldatzen ari den arren, gaur egun vis a vis komunikazioak etenda daude. Espainiar Estatuko 44 espetxetan daude banatuta euskal preso politikoak eta hoietatik hogeita hamar espetxetatik gora vis a vis komunikazioak etenda daude.\nSare eta Etxerat-ek egoera hori salatu eta urruntze politikarekin eta horrelako egoerek dakartzaten eskubideen urraketekin amaitzeko eskatu nahi dute. Joan den astean Eusko Legebiltzarrean eta Espainiako Kongresu eta Senatuan espetxe-politika aldatzeko egindako adierazpenak positibotzat hartzen ditugu. Era berean, eskerrak eman nahi dizkiegu sindikatuei salbuespen espetxe-politikarekin amaitzeko hartutako konpromisoagatik, joan den ostiralean Bilbon adierazi zuten bezala. Bide batez, azpimarratzekoa da ere larunbatean Baionan Bake Bideanek eginiko ekimen garrantzitsu eta ausarta.\nUste dugu erakunde, politika eta gizarte konpromisoaren bidea egin beharko dela, baita mobilizazioarena ere. Euskal gizarteari bakearen eta bizikidetzaren bidean parte hartzen jarraitzeko eskatzen diogu eta datorren ostiralean Euskal Herri osoan egingo diren Azken Ostiraleko mobilizazioetan, datorren urriaren 3ko #650 ekimenean eta beste ekimen batzuetan parte hartzeko deia egiten diogu.


Urtebetean ia bi puntu jaitsi da Tolosaldeko langabezia tasa - Tolosaldeko Ataria.\nUrtebetean ia bi puntu jaitsi da Tolosaldeko langabezia tasa\nItzea Urkizu Arsuaga 2017-01-10 08:02 ekonomia Tolosaldea\nGuztira 2.508 herritar daude langabezian, %10,89ko tasa osatuz, eta Orexa da langabeziarik ez duen herri bakarra; Gipuzkoan, zortzigarren postuan legoke eskualdea.\n2015 amaierako datuak joan den abendukoekin alderatuta, ia bi puntu baxuagoa da, orain, eskualdeko langabezia tasa; hala azaldu dute EUSTAT institutuko azken datuek. 2015a, Tolosaldean, 2.813 langaberekin amaitu baldin bazen, bukatu berri den urtea 2.508 langaberekin itxi dute 28 herriek.\nIzan ere, azken urtebetea pixkanakako errekuperatze bat izan da eta, hiruhilekoz hiruhileko, langabe kopurua murriztu egin da, oro har.\nAltzo izan da errealitate horren oihartzuna jaso duen herrietako bat, 2016ko irailetik abendura lau puntu jaitsi baita langabezia: 24 langaberekin, tasa %14,37koa zen irailean, eta %8,38koa da orain, 14 langaberekin.\nHain alde handiarekin ez bada ere, Altzoko datuen bide beretik joan dira beste zenbait herritakoak ere. Berrobin, esaterako, %13,09ko tasa %11,41era jaitsi da, eta 34 herritar dira, gaur egun, lanik gabe daudenak.\nBeherakada bertsua izan du Ibarrako langabezia tasak ere, ia bi puntu jaitsiz, eta %11,84koa da egun; guztira, 240 herritar. Eta, herri txikiagoei begira jarriz, Orendain da nabarmentzekoa, irailetik abendura bitarte hiru puntuko beherakada izan baitu datuak: 3 langabek %3ko tasa osatzen dute.\nDena den, zenbakiak zenbaki, langabezia datuen inguruko albisterik onena Orexan jaso dute: herritar guztiak lanean ari dira eta, beraz, tasa %0koa da. Daturik kaskarrena 2015eko ekainean eman zuen, ia %9ko langabeziarekin eta, orduz geroztik, beheranzkoa izan da Orexako joera.\nHURRENGO DATUEN ZAIN\nOrobat langabeziaren beherakada nagusi izan baldin bada ere, zenbait herri galtzen atera dira 2015 eta 2016 urteen arteko alderaketatik.\nUrte gorabeheratsua izan dute, adibidez, Albizturren, baina urtebetean ia bi puntu gora egin du tasak. Iruran ere berdintsu igaro dute urtea, hiruhilekoz hiruhileko tasa igoz edo jaitsiz; 2015 amaieraren ondoan, ordea, 2016a sei langabe gehiagorekin itxi dute herrian.\nAzkenik, Larraul, Leaburu eta Lizartzan ere, tasek gora egin dute, bai aurreko hiruhilekotik, baita 2015 amaierakotik ere.\nGipuzkoako beste zenbait eskualderenak baino kezkagarriagotzat jo litezke Tolosaldeko langabezia datuak, jaitsierak jaitsera. Izan ere, eskualdea zortzigarren postuan legoke balizko ranking bat eginez gero, eta aurretik leuzkake, lehen postutik hasita, Urola Kosta (%8,98), Goierri (%9,18), Donostia (%9,76), Debagoiena (%9,90), Buruntzaldea (%10,26), Urola (%10,72) eta Urola Garaia (%10,72).\nLehiberri zentroko formakuntza eskaintza atzerriko hizkuntzetan\nNola egin eraginkorragoa eta seguruagoa 10 langile baino gutxiagoko enpresa?\nZer da Etxeko Lan?\n«Gure helburua turismoa sektore ekonomiko gisa garatzea da; lanpostuak sortu ahal izatea»\n95 langabe gutxiago\nEkintzaile sena duzu?\nKontuz argindar eta gasaren komertzialekin\nKontsumitzaileentzat babesa eta informazioa


Bi korrikalari zigortu dituzte, entzierroko arautegia ez betetzeagatik | Iruñeko Sanferminak | EITB\nBi korrikalari zigortu dituzte, entzierroko arautegia ez betetzeagatik\nBi arau-hausteak larriak izanik, korrikalariek 600 eta 6.000 euro bitarteko isunak ordain ditzakete.\nIruñeko Udaltzaingoak atzoko (uztailak 8) eta gaur goizeko (uztailak 9) entzierroetako bi korrikalari zigortu ditu bi lasterketetako irudiak gainbegiratu eta arau-hauste desberdinak egin dituztela egiaztatu eta gero. Irudiak ikusi ostean, bi korrikalariak aurkitu eta dagozkien salaketak jakinarazi dizkiete.\nUdalak ohar baten bidez jakitera eman duenaren arabera, hilaren 8an zigortutako korrikalaria iparramerikarra da, eta kamera batekin irudiak hartzen zegoen Estafetako azken tartean, Telefonikara iritsi aurrez, korrika ari zela. Gainera, adarkatu egin zuten.\nGaur goizean ere beste korrikalari bati isuna jarri diote. Kasu horretan korrikalaria marokoarra zen, eta kailejoiko tartean egin du lasterka, eta zezen-plazan sartu da zezen bati buztanetik heltzen ari zitzaiola.\nBi arau-hausteak larriak direnez, korrikalariek 600 eta 6.000 euro bitarteko isunak ordain ditzakete.\nIruñeko Udaltzaingoa lehen hiru entzierroetan parte hartu duten beste korrikalari batzuk identifikatzeko eta aurkitzeko lanetan ari da, entzierroetako araudiaren arabera zigortzeko moduko jarrerak izan baitituzte.\nEntzierroetako irudiak bereizmen handiko kameren bidez ikustea aurtengo San Fermin jaietarako prestatu den dispositiboak dituen berritasunetako bat da.